OKUBATIZIBWA KWE KITONDE EKIGYA ( BAPTISM) - Modern Reformer\nKyetwava tuziikibwa awamu naye mu kubatizibwa okuyingira mu kufa: nga Kristo bwe yazuukizibwa mu bafu olw'ekitiibwa kya Kitaawe, bwe tutyo naffe tutambulirenga mu bulamu obuggya.\nKuba obanga twagattibwa wamu naye mu kifaananyi ky'okufa kwe, era tuligattibwa ne mu kifaananyi ky'okuzuukira kwe\nbwe tumanya kino ng'omuntu waffe ow'edda yakomererwa wamu naye, omubiri gw'ekibi gulyoke guggibwewo, tuleme okubeeranga nate abaddu b'ekibi;\nkubanga afa nga takyaliko musango eri ekibi.\nNaye oba nga twafiira wamu ne Kristo, era tukkiriza nga tulibeera balamu wamu naye;\nbwe tumanyi nga Kristo yamala okuzuukizibwa mu bafu takyafa nate; okufa tekukyamufuga.\nBwe mwaziikirwa awamu naye mu kubatizibwa, era kwe mwazuukiriramu olw'okukkiriza okukola kwa Katonda, eyamuzuukiza mu bafu.\nNammwe bwe mwali nga mufudde olw'ebyonoono byammwe n'obutakomolebwa mubiri gwammwe, yabafuula balamu wamu naye, bwe yamala okutusonyiwa ebyonoono byaffe byonna;\nEra kaakano be gaabalokola mmwe mu kifaananyi eky'amazima, kwe kubatizibwa, si kuggyawo mpitambi za mubiri, wabula okuddamu okw'omwoyo omulungi eri Katonda, olw'okuzuukira kwa Yesu Kristo,\nali ku mukono ogwa ddyo ogwa Katonda, bwe yamala okugenda mu ggulu; bamalayika n'abalina obuyinza n'abaamasaza bwe baateekebwa wansi we.Kubanga mwenna abaabatizibwa okuyingira mu Kristo, mwayambala Kristo.\nTewali Muyudaaya, newakubadde Omuyonaani, tewali muddu newakubadde ow'eddembe, tewali musajja na mukazi: kubanga mmwe mwenna muli omu mu Kristo Yesu. Era mmwe bwe muli aba Kristo, kale muli zzadde lya Ibulayimu, era muli basika ng'okusuubiza bwe kwali.\nAbakiriza bonna balina obumu obwokutegeera nti endagaano empya eyigiriza okubatizibwa newankubadde nga waliwo okwawukana mungeri gyekukolebwa mu namakulu.\nOkwawukana kuli okwogerebwako omutume Paulo mu (2Abaseso 2:3)\nOmuntu yenna tabalimbanga mu kigambo kyonna kyonna: kubanga olunaku olwo terulijja wabula ng'okwawukana kuli kumaze kubaawo, era omuntu oli ow'okwonoona nga alimala okubikkulwa, omwana w'okuzikirira,\naziyiza era eyeegulumiza okusinga buli kintu ekiyitibwa Katonda oba ekisinzibwa, n'okutuula n'atuula mu yeekaalu ya Katonda, nga yeeraga yekka nti ye Katonda.\nOkutandika n'ekyaasa eky'okubiri okwawukana kuno kwali kutandise era okuyigiriza okwokubatiza okutuufu kwali kukyusiddwa okuva Ku kuyigriza kwa mukama waffe Yesu wamu n'abatume nekudda mu enkola ey'engeri endala era n'amakulu negakyusibwa. Okubatiza kwa mazzi kwafuka okwokuyingiza omuntu mu kanisa, okumujjako ebibi eby'edda wamu n'okufuna emikisa okuva eri Mukama Katonda kubanga omuntu akkiriza okumubatiza. Era enkola yafuka okuba nga yengeri omuntu omupya jayingizibwa mu kkanisa.\nEkyewunyisa mu kkanisa eyasooka tebabatizanga baana bato era n'abakulu abasalangawo okubatizibwa bategeera nga nti eno bakola ndagaano wamu ne mukama waffe Yesu ne Katonda Kitaffe wamu n'egye lye lyonna ely'omuggulu. (Abaru 12:1-2) Kyenvudde mbeegayirira, ab'oluganda, olw'okusaayi: kwa Katonda, okuwangayo emibiri gyammwe, ssaddaaka ennamu, entukuvu, esanyusa Katonda, kwe kuweereza kwammwe okw'amagezi.\nSo temufaananyizibwanga ng'emirembe gino: naye mukyusibwenga olw'okufuula amagezi gammwe amaggya, mulyoke mukemenga bwe biri Katonda by'ayagala, ebirungi ebisanyusa, ebituufu.\nOluvanyuma lwokwawukana kuli abantu batandikawo enkola endala okubatiza abato nga babaterawo abayima oba ababasemba abayitibwa abazadde ab'omwoyo. Abazadde bano nga beyama okuyigiriza abaana bano engeri yonna ey'eddini yabwe kubanga baba bafuuse "bataata ne bamaama ab'omwoyo"\nOBUJJULIRWA BWO KUBATIZIBWA MU BYAWANDIKIBWA.\nAbayudaya balina enkola ey'okurongoosa ebibya ate n'enkola ey'okumansira naye kunkola sino zombie tekuliko makulu ga kigambo kubatiza okuba okunyika, Yokana nga bweyabulira munkomerero y'omurembe gwa bayudaya nga abulira okubatizibwa okwokwenenya okugibwako ebibi eri abayudaya gonna.\nOkubatiza kwa Yokana kwali kulina amakulu agalaga okwenenya n'okukyuka okuba mu kibi n'obukwata mateeka, bwekityo kyabagwanira okwenenya basobole okudda mukubo ely'obutukirivu nga barongoosa emitima gyabwe.\nBuli Muyudaya kyali kimugwanira okubatizibwa Yokana n'ekigendrerwa ekyokugibwako ebibi era banazibwe okusobola okudda mu nkolagana yabwe n'Omutonzi wabwe kale buli eyakolanga ekikolwa ekyo nga abalibwa nti asanidde okubeera munkolanga ey'obutukirivu n'eKatonda, era nga ekigendererwa ekikula enyo nga kwekuteekateeka abantu olw'obwakabaka bwa Katonda n'okujja kwa Massiayah Yokana gweyogerako nti ajja mangu ddala bwati; Mu nnaku ezo, Yokaana Omubatiza n'ajja ng'abuulirira mu ddungu ery'e Buyudaaya,\nng'agamba nti Mwenenye; kubanga obwakabaka obw'omu ggulu bunaatera okutuuka. (Mat 3:1-4)\nKubanga oyo nnabbi Isaaya gwe yayogerako, ng'agamba nti Eddoboozi ly'oyo ayogerera waggulu mu ddungu nti Mulongoose oluguudo lwa Mukama, Muluŋŋamye amakubo ge.\nNaye Yokaana oyo yayambalanga engoye ez'ebyoya by'eŋŋamira, nga yeesiba olukoba olw'eddiba mu kiwato; n'emmere ye yali nzige na mubisi gw'enjuki ez'omu nsiko.\nAwo ne bava e Yerusaalemi ne mu Buyudaaya wonna, n'ensi yonna eriraanye Yoludaani, ne bajja gy'ali; n'ababatiza mu mugga Yoludaani, nga baatula ebibi byabwe.\nEra nabategeeza nti Nze mbabatiza na mazzi olw'okwenenya: naye oyo ajja ennyuma wange ye ansinga amaanyi, sisaanira na kukwata ngatto ze: oyo alibabatiza n'Omwoyo Omutukuvu n'omuliro.\nOlugali lwe luli mu mukono gwe, naye alirongoosa nnyo egguuliro lye; alikuŋŋaanyiza eŋŋaano mu ggwanika, naye ebisusunku alibyokya n'omuliro ogutazikira. (Mat 3:11)\nKale abantu bonna aba Yisirayiri nga balina okwenenya batereze emitimma gyabwe okweraga nga balibasanidde okwaniriza omusubize Massiayah was Yisirayiri basobole okufuna emikisa gyonna okuva mu ggulu olwokuteesa kwa kitaffe eri aba Yisirayiri nga eggwanga lye eddonde okuva mutondebwa kwensi; Muwulire ekigambo kino Mukama ky'aboogeddeko, mmwe abaana ba Isiraeri, ku kika kyonna kye nnalinnyisa nga nkiggya mu nsi y'e Misiri, ng'ayogera nti Mmwe mwekka be nnamanya ku bika byonna eby'ensi zonna: kyendiva mbabonereza olw'obutali butuukirivu bwammwe bwonna. Buli muntu yenna Omuyudayah yali wansi wansi w'endagaano ya mateeka ga Musa era nga balibwa okuba munyumba ya Musa gyakulembera era bano bona babatizibwa nga kiragiddwa wano (1Abak 10:1-2) Kubanga ssaagala mmwe obutategeera, ab'oluganda, bajjajjaffe bonna bwe baali wansi w'ekire, era bonna bwe baayita mu nnyanja; era bonna bwe baabatizibwa eri Musa mu kire ne mu nnyanja; enyumba ya Musa talk nyumba ya baddu (Abeab 3:5) Kubanga buli nnyumba wabaawo agizimba; naye eyazimba byonna ye Katonda.\nNe Musa yali mwesigwa ye mu nnyumba ye yonna ng'omuddu, olw'okutegeeza ebyali bigenda okwogerwa;\nnaye Kristo yali mwesigwa ye ng'omwana ku nnyumba ye; naffe tuli nnyumba y'oyo, oba nga tunaakwatiranga ddala obuvumu bwaffe n'okwenyumiriza okw'okusuubira kwaffe nga binywedde okutuusa enkomerero. Kale buli eyabeera omwesigwa mu nyumba ya Musa mundagaano ya mateeka kyali kiraga nti Oyo yali yetegeese okwaniriza Massiayah ajja eyali alabikira mu kisikirize kya Musa omuwereza was mukama waffe era Kitaffe atagwawo.\nNga bwebabatiza mu nyanja ne mukire, bwekityo okukiriza Massiayah mukifo kya Musa kyali kitegeeza nti bayingidde mu Massiayah era kitundu tundu ku Mubiru gwe nga bo bafuka bawereza wansi ye nga ye gwe mutwe. Bwebatyo abawereza be ndagaano empya abo abatukiridde era Massiayah agulumizibwa, omutwe n'ombiru nga oyo ye mutabaganya wa Katonda n'abantu bonna Mirembe guno n'ogujja mutiibwa ekitagwawo emirembe me Mirembe.\nN'olwekyo Yokana tebatiza abakiriza be mu linya lya Massiayah wabula yabatiza okuleeta abakiriza okwenenya, nga abakomyewo eri omukurembeze wabwe Musa nga abali ettabi ely'obutonde ku muzabibu nganbwekiragiddwa mu (Barumi 11:16-21)\nEra ebibala ebibereberye bwe biba ebitukuvu, era n'ekitole kitukuvu: era ekikolo bwe kiba ekitukuvu, era n'amatabi matukuvu.\nNaye oba ng'amatabi agamu gaawogolebwa, naawe, eyali omuzeyituuni ogw'omu nsiko, wasimbibwa mu go, n'ogatta wamu nago ekikolo eky'obugevvu obw'omuzeyituuni;\nteweenyumiririzanga ku matabi: naye bwe weenyumirizanga, si ggwe weetisse ekikolo, naye ekikolo kye kyetisse ggwe.\nKale onooyogera nti Amatabi kyegaava gawogolwa nze nsimbibweko.\nWeewaawo; gaawogolwa lwa butakkiriza, naawe onywedde lwa kukkiriza. Teweegulumizanga, naye tyanga:\nkuba oba nga Katonda teyasaasira matabi ga buzaaliranwa, era naawe talikusaasira. Kale okubatiza kwa Yokana kubanga kyali kwa okwenenya okujibwako ebibi kwali kwa bayudaya books kubanga banaggwanga tebalina kakwate mu nyumba ya Musa eya abaana ba isirairi. Banaggwanga bonna abakiriza elinya lya Yesu abayingizibwa mungeri eno so singa aba isirairi nga omutume Paul bwatubulira nti ffe twali zabbibu ely'omunsiko;Naye oba ng'amatabi agamu gaawogolebwa, naawe, eyali omuzeyituuni ogw'omu nsiko, wasimbibwa mu go, n'ogatta wamu nago ekikolo eky'obugevvu obw'omuzeyituuni;\nkuba oba nga Katonda teyasaasira matabi ga buzaaliranwa, era naawe talikusaasira.\nKale laba obulungi n'obukambwe bwa Katonda: eri abaagwa, bukambwe; naye eri ggwe bulungi bwa Katonda, bw'onoobeereranga mu bulungi bwe: bw'otoobeererenga, naawe oliwogolwa.\nEra nabo, bwe bataabeererenga mu butakkiriza bwabwe balisimbwawo: kubanga Katonda ayinza okubasimbawo nate. Kuba oba nga ggwe wawogolwa ku muzeyituuni ogwali ogw'omu nsiko mu buzaaliranwa, n'osimbibwa mu muzeyituuni omulungi obutagoberera buzaaliranwa, abo, ab'obuzaaliranwa; tebalisinga nnyo kusimbibwa mu muzeyituuni gwabwe bo?\nTewali muwendo ogw'okwenenya oba okweddabulura omunaggwanga ogwali guyinza okuyamba omunaggwanga okugatibwa munyumba ya Yisirayiri okusobola okugabana Ku bisubizo by a Katonda okujjako okusasula kw'obwenkanya okununula bonna era okugata awamu ebibiri\nAbantu bonna abamawanga okusobola okugatibwa ku kiikolo eky'omuzabibu ogwa mazima okubeera ettabi ku muti ogw'obulamu. (Abag 3:16) Ebyasuubizibwa byagambibwa Ibulayimu n'omuzzukulu we. Tayogera nti N'eri abazzukulu, nga bangi, naye ng'omu nti N'eri omuzzukulu wo, ye Kristo.\nKino kye njogera nti Endagaano eyasooka okunywezebwa Katonda, amateeka agajja nga wayiseewo emyaka ebikumi bina mu asatu tegagiggyaawo n'okudibya ekyasuubizibwa.\nKuba oba ng'obusika buva mu mateeka, nga tebuva nate mu kusuubiza: naye Katonda yabuwa Ibulayimu olw'okusuubiza,\nNaye okukkiriza bwe kumaze okujja, tetukyali mu bufuge bwa mutwazi.\nKubanga mmwe mwenna muli baana ba Katonda olw'okukkiriza, mu Kristo Yesu.\nKubanga mwenna abaabatizibwa okuyingira mu Kristo, mwayambala Kristo.\nTewali Muyudaaya, newakubadde Omuyonaani, tewali muddu newakubadde ow'eddembe, tewali musajja na mukazi: kubanga mmwe mwenna muli omu mu Kristo Yesu.\nEra mmwe bwe muli aba Kristo, kale muli zzadde lya Ibulayimu, era muli basika ng'okusuubiza bwe kwali.\nKino kiragibwa bulungi omutume Yokana mu (Yokana 1:12) Naye bonna abaamusembeza yabawa obuyinza okufuuka abaana ba Katonda, be bakkiriza erinnya lye:\nOKUBATIZIBWA OKUYINGILA MU KUFA KWA YESHUA\nOba temumanyi nga ffe fenna, abaabatizibwa okuyingira mu Kristo Yesu nga twabatizibwa kuyingira mu kufa kwe?\nKuba obanga twagattibwa wamu naye mu kifaananyi ky'okufa kwe, era tuligattibwa ne mu kifaananyi ky'okuzuukira kwe (Abarumi 6:3-5)\nFfe abazalibwa nga tuli banaggwanga tetulinayo bubaka bulala bwetuyinza okukiriza obukwata Ku okubatizibwa okuleka buno obutuwereddwa omutume Paul era nga obwo bweyawa abakiriza banaffe mu Roma kubanga nano bali banaggwanga era nga baana ba busungu abatawulira.\nMunyiri ezo esatu omutume atulaze nga okubatizibwa mulimu akabonero okokunyika mu mazzi, naye kitegerekeke bulungi nti omutume Paul talina makulu gonna galaga agakwata kubatiza okwamazzi kubanga okubatiza kwa mazzi kabonero akalaga okubatiza kwenyini okwokufa awamu ne Yesu ate n'okuzukirira awamu naye. Amazi kabonero akakozesebwa okunyika oba okuziika omuntu awamu n'e Yesu mu kufa owe.\nTulaba Omutume nga ayogera eri bamemba b'ekanisa, kyaava abuuza nti; Oba temumanyi nga ffe fenna, abaabatizibwa okuyingira mu Kristo Yesu nga twabatizibwa kuyingira mu kufa kwe?\nEra mu (1Abak 12:27) Naye mmwe muli mubiri gwa Kristo, n'ebitundu byagwo, buli muntu. Era Katonda yassaawo mu kkanisa abalala, okusooka batume, ab'okubiri bannabbi, ab'okusatu bayigiriza, nate eby'amagero, nate ebirabo eby'okuwonyanga, abayambi, abafuga, aboogezi b'ennimi.\nBonna batume? bonna bannabbi? bonna bayigiriza? bonna bakola eby'amagero?\nbonna balina ebirabo eby'okuwonyanga? bonna boogera ennimi? bonna baavvuunula? Naye mwegombenga ebirabo ebisinga obukulu. Era mbalaga ekkubo erisinga ennyo obulungi.\nKaturabe Lukka (12:50) kyagamba kunsonga eno; Naye nnina okubatizibwa kwe ndibatizibwa; nange nga mbonaabona okutuusa lwe kulituukirizibwa!\nMulowooza nti najja kuleeta mirembe ku nsi? Mbagamba nti Nedda; wabula okwawukana obwawukanyi;\nkubanga okutanula kaakano walibaawo bataano mu nnyumba emu nga baawukanye, abasatu n'ababiri, era ababiri n'abasatu. Ensi yonna effa naye mukama waffe Yesu n'ekkanisa ye bokka bebayingira mu kuffa kino okwo okubatizibwa naye ensi teyetaba mu kuffa kino eri okwagala kwa bwe. Omugole wamu n'ekkanisa bokka bebetaaba mu okubatizibwa. Waliwo enjawulo yamaanyi nyo ddala, abantu bonna munsi bafira mu Taata wabwe Adam mu kikolimo kye, naye Yesu Massiayah ye teyali wa munsi era nga tali mwabo abafa okufa kwa Adam tukimanyi bulungi ddala nti obulamu bwa Yesu Massiayah bwali butukuvu nga tewali kibi kyona kyona muye bwekityo yali ayawuliddwa Ku bonoonyi. Era kyava ayinza okulokolera ddala abajja eri Katonda ku bubwe, kubanga abeera mulamu ennaku zonna okubawolerezanga.\nKubanga amateeka galonda abantu okuba bakabona abasinga obukulu, abalina obunafu; naye ekigambo eky'ekirayiro, ekyaddirira amateeka, kyalonda Omwana, eyatuukirizibwa okutuusa emirembe gyonna.\nEkyaama kyaffe abakiriza okubeera awamu mukubatizibwa kwa Massiayah me saddaka emu awamu naye mu Ku batizibwa okwokufa mu Mirembe guno ogw'enjiri ate nenkolagana yaffe Eva mukugatibwa awamu mu ekitiibwa kye ekigoberera ensi tesobola kukiraba newankubadde okukitegerera ddala n'akamu bwekati; ebyawandikibwa bitugamba bwebiti;\n(2Tim 2:12) Ekigambo kino kyesigwa nti Kuba oba nga twafa naye, era tulibeera balamu naye\noba nga tugumiikiriza, era tulifuga naye: oba nga tulimwegaana era naye alitwegaana ffe:\noba nga tetukkiriza, ye abeera mwesigwa kubanga tayinza kwerimba.\n(Abar 6:8; 8:17) Naye oba nga twafiira wamu ne Kristo, era tukkiriza nga tulibeera balamu wamu naye;\nKubanga okufa kwe yafa yafa ku kibi omulundi gumu: naye obulamu bw'alina, ali nabwo eri Katonda.\nBwe mutyo nammwe mwerowoozenga okubeera abafa ku kibi, naye abalamu eri Katonda mu Kristo Yesu.\nKubanga ngera ng'okubonaabona okw'omu biro bya kaakati nga tekutuuka kwenkanyaankanya n'ekitiibwa ekigenda okutubikkulirwa ffe. Mazima okubatizibwa okwokufa kwekubatizibwa ddala okw'ekkanisa era nga bwekali okubatizibwa okwa ddala eri mukama waffe Yesu, okubatizibwa okwa mazzi aka nga kabonero bubonero oba ekifanaanyi kyekyo kuenyini. Ensonga eno yenyini mukama waffe Yesu Massiayah gyeyamba abayigiriza be nababiri, Yakobo ne Yokana abamusaba okubatizibwa nga ye;Awo Yakobo ne Yokaana, abaana ba Zebbedaayo, ne basembera w'ali, ne bamugamba nti Omuyigiriza, twagala otukolere kyonna kyonna kye tunaakusaba.\nN'abagamba nti Mwagala mbakolere ki?\nNe bamugamba nti Tuwe tutuule, omu ku mukono gwo ogwa ddyo, n'omulala ku mukono gwo ogwa kkono, mu kitiibwa kyo.\nNaye Yesu n'abagamba nti Temumanyi kye musaba. Muyinza okunywa ku kikompe kye nnywako nze? oba okubatizibwa n'okubatiza kwe mbatizibwamu nze? Ne bamugamba nti Tuyinza. Yesu n'abagamba nti Ekikompe nze kye nnywako mulinywako; n'okubatiza kwe mbatizibwamu nze mulibatizibwa; nabalaga okubatiza kwa Yokana bwekwaali; (Yok 3:32,23; 4 Mako 1:4) Kye yalaba era kye yawulira ky'ategeeza; so tewali muntu akkiriza kutegeeza kwe. Akkiriza okutegeeza kwe, ng'ataddeko akabonero ke nti Katonda wa mazima. Bwatyo Yesu nagenda mu maaso okubayigiriza;\nAte n'atanula okuyigiriza ku lubalama lw'ennyanja. Ekibiina kinene nnyo ne kikuŋŋaanira w'ali, n'okusaabala n'asaabala mu lyato, n'atuula mu nnyanja; ekibiina kyonna ne kibeera ku nnyanja ku ttale. N'abayigiriza bingi mu ngero, n'abagamba mu kuyigiriza kwe nti Muwulire; laba, omusizi yafuluma okusiga: awo olwatuuka bwe yali ng'asiga, ezimu ne zigwa ku mabbali g'ekkubo, ennyonyi ne zijja ne zizirya.\nFFENA TWABATIZIBWA OKUYINGIRA MUBIRI GUMU ERA N'OMWOYO OMU.\nKuba omubiri nga bwe guli ogumu ne guba n'ebitundu ebingi n'ebitundu byonna eby'omubiri, newakubadde nga bingi, gwe mubiri gumu; era ne Kristo bw'atyo.\nKubanga mu Mwoyo omu fenna twabatizibwa okuyingira mu mubiri gumu, oba Bayudaaya oba Bayonaani, oba baddu oba ba ddembe; fenna ne tunywesebwa mu Mwoyo omu.\nKubanga n'omubiri si kitundu kimu, naye bingi.\nEkigere bwe kyogera nti Kubanga siri mukono, siri wa ku mubiri; olwekyo tekibeera ekitali kya ku mubiri. Kale omuntu yenna aleme obutategera omutume bwayogera ku batiza kwaffe nga okuyingira mu kufa kwa mukama waffe Yesu ekyo sikyekitegeeza okubatizibwa kw'omwoyo Omutukuvu. Okuva n'omwoyo omutukuvu byanjawulo era n'okubatkzibwa kino kwanjawulo ddala. Okubatizibwa okuyingira mu kufa kwa Yesu ekyo kibeera ku muntu omu nga ye nga asazeewo yekka era kino buli muntu yenna ayagala okufuuka ekitonde ekigya kino alina okukikola neyeyawulira Kitaffe era nawaayo okwagala kwa okuba saddaka, bwatyo omuntu bwakirizibwa ayambibwako omwoyo gwa mukama waffe Yesu nawereeza amazima n'aboluganda mungeri yonna esoboka.\nAte okubatizibwa n'omwoyo omutukuvu kwali okubatizibwa kwa mulundi gumu eri ekkanisa yonna. Kino kyabaawo mu kisenge ekya waggulu Ku lunaku kwa Pentecost era tewali kyetagisa kukiddamu okuba nga ekirabo tekivanga ku kkanisa okuva okwo n'okutuuka leero luno. Omulundu omulala lyekyabawo kwali okubatizibwa kwa Koloneriyo naye kino kyabaawo okuwa obukakavu eri Petero n'aba Yudaayah okumanya nti omwoyo omutukuvu aweebwa n'abamawanga abakiriza Katonda era bwati bweyayogera.\n(Ebik 10:34-35) Awo Peetero n'ayasamya akamwa ke n'agamba nti Mazima ntegedde nga Katonda tasosola mu bantu: naye mu ggwanga lyonna lyonna amutya n'akola obutuukirivu amukkiriza. Okunyikibwa omwoyo omutukuvu okwa Pentecost mukifo ekya waggulu eri a b'oluganda 120 bonna banyikibwa mu mwoyo omutukuvu. Okubatizibwa kw'omwoyo omutukuvu kufanagana n'okufukibwako amafuta kwa bakabona n'ebakabaka nga bafukibwako amafuta, amafuta nga bagafuka Ku mutwe negadduka okukirira wansi ku mubiri gwona. Bwekityo okufukibwako amafuta ku mutwe gwe Yesu mukiseera kye eky'okweyawula okukola emirimu gya kitawe Ku myaka 33 awo Taata namuwa omwoyo ataliko kigera; Kubanga Katonda gwe yatuma ayogera bigambo bya Katonda: kubanga, bw'agaba Omwoyo, tamugera. (Yok 3:34)\nKitaffe ayagala Omwana, era yamuwa byonna mu mukono gwe. Akkiriza Omwana alina obulamu obutaggwaawo; naye atakkiriza Mwana, taliraba bulamu, naye obusungu bwa Katonda bubeera ku ye.\nOlunaku kwa Pentecost bwelwatuka mukama waffe Yesu omutwe kwaffe nga tusuuse mu kubeerawo kwa Kitaffe era amaze okutangirira ensi olw'ekibi bwatyo nakirizibwa okufuuka omwoyo omutukuvu era bonna n'ebanyikibwa mu amaanyi ag'Omwoyo omutukuvu. Kano Kali kaboneero akalaga okukirizibwa mukama waffe Yesu wamu n'ekitaffe eri bano 120 bamembe b'ekanisa abo abali musenge ekya waggulu (ekitonde ekigya) okuva kwolyo n'eleero omwoyo omutukuvu Ali n'ekkanisa, bwekityo buli memba eyegaata ku kkanisa a funa okufukibwako oba okubatizibwa omwoyo omutukuvu.\nKyo waliwo engeri okubatizibwa kw'omwoyo omutukuvu bwekukwatagana mu n'okubatizibwa okwasekinomu okuyingira mu kufa kwa Yesu. Nga bwetukirizibwa okuba abatukiridde olwokwewaayo mu okubatizibwa okwokufa era bwekityo bwetukirizibwa n'etubatizibwa n'omwoyo omutukuvu n'tusibwako akaboneero. Bwetumala okunyikibwa mu mwoyo omutukuvu Awo olugendo lwaffe okukola okwagala kwa Taata ne lutandika paaka kufa era nga omutume bwatulaga wano;\nKyenvudde mbeegayirira, ab'oluganda, olw'okusaayi: kwa Katonda, okuwangayo emibiri gyammwe, ssaddaaka ennamu, entukuvu, esanyusa Katonda, kwe kuweereza kwammwe okw'amagezi.\nA b'oluganda mwena mbakubiriza okunywera tutambule mu lugendo nga bwekyetagisa.\nBivunuddwa nze muganda wammwe


Abaebbulaniya 13 - Endagaano Enkadde nʼEndagaano Empya (LCB) | Biblica\nAbaebbulaniya 13 - Endagaano Enkadde nʼEndagaano Empya (LCB)\n1Mweyongere okwagalananga ng’abooluganda. 2 Temwerabiranga kusembeza bagenyi, kubanga waliwo abaasembeza bamalayika nga tebagenderedde. 3 Mujjukirenga abasibe abali mu kkomera, nga muli nga abaasibirwa awamu n’abo. Munakuwaliranga wamu nabo ababonyaabonyezebwa, kubanga nammwe muli mu mubiri.\n4 Obufumbo mubussangamu ekitiibwa n’ebirayiro byabwo, kubanga abakaba n’abenzi Katonda alibasalira omusango, ne gubasinga. 5 Mwewalenga omululu, bye mulina bibamalenga. Kubanga Katonda yagamba nti,\n7 Mujjukirenga abakulembeze bammwe abaababuulira ekigambo kya Katonda, nga mutunuulira empisa zaabwe nga mugobereranga okukkiriza. 8 Yesu Kristo nga bwe yali jjo, ne leero bw’ali era bw’aliba emirembe n’emirembe. 9 Temusendebwasendebwanga kuyigiriza okw’engeri ennyingi ezitamanyiddwa. Kubanga kirungi omutima okunywezebwa ekisa, so si mu byokulya ebitagasa abo ababirya. 10 Tulina ekyoto, abaweereza mu weema ey’Okukuŋŋaanirangamu kye batalina buyinza kuliirangako.\n11 Kabona Asinga Obukulu yatwalanga omusaayi gw’ebisolo, olw’ebibi, mu kifo ekitukuvu era n’ennyama yaabyo n’eyokerwa ebweru w’olusiisira. 12 Noolwekyo ne Yesu kyeyava abonaabonera era n’afiira ebweru w’ekibuga alyoke atutukuze n’omusaayi gwe ye. 13 Kale naffe tufulume tulage gy’ali ebweru w’olusiisira nga twetisse ekivume kye. 14 Kubanga wano ku nsi tetulinaawo kibuga kya lubeerera, wabula tulindirira ekyo ekijja.\n15 Kale mu Yesu tuweerayo bulijjo ssaddaaka ey’okutendereza Katonda, kye kirabo eky’emimwa, nga twatula erinnya lye. 16 Temwerabiranga kukola bulungi n’okugabananga; kubanga ssaddaaka eziri ng’ezo Katonda zimusanyusa. 17 Muwulirenga abakulembeze bammwe era mubagonderenga, kubanga obuweereza bwabwe kwe kulabirira emyoyo gyammwe, balyoke bakikole n’essanyu nga tebeemulugunya. Kubanga bwe babeemulugunyiza tekibagasa mmwe.\n18 Mutusabirenga, kubanga tumanyidde ddala nga tulina omwoyo mulungi, era twagala okukolanga obulungi mu buli kimu. 19 Era okusinga ennyo mbeegayirira munsabire ndyoke nkomewo mangu gye muli.\n20 Kale, Katonda ow’emirembe eyazuukiza Mukama waffe Yesu, Omusumba w’endiga omukulu ow’endagaano etaggwaawo gye yanyweza n’omusaayi gwe, 21 abawe buli kirungi kyonna kye mwetaaga okubasobozesa okukola by’ayagala, era atukozese ebisiimibwa mu maaso ge ng’ayita mu Yesu Kristo. Aweebwenga ekitiibwa emirembe n’emirembe. Amiina.\n22 Kaakano mbakuutira abooluganda, mugumiikirizenga ebibabuulirirwa, kubanga mbawandiikidde mu bigambo bitono.\n23 Mbategeeza nti muganda waffe Timoseewo yateebwa, bw’alijja amangu, ndijja naye eyo okubalaba.\n24 Mulamuse abakulembeze bammwe era n’abakkiriza bonna.


Bukedde Online - Munnayuganda mu Amerika yettidde mu limbo lwa muganzi we okufumbirwa omusajja omulala\nMunnayuganda mu Amerika yettidde mu limbo lwa muganzi we okufumbirwa omusajja omulala\nOmukugu annyonnyodde ekiretera poliisi obukambwe...\nOno abadde yatikkirwa mu 2016 e Kyambogo era olwamala okutikkirwa n’agenda mu Amerika awali abamu ku ba famire ye.\nKigambibwa nti, alina omuwala Munnayuganda omulungi lwondo gwe yafuna mu Amerika, essuubi lye lyonna ery’obulamu obw’omu maaso, abadde yaliteeka mu ye, era kigambibwa nti, buli bazadde be lwe babadde bamubuuza ku nteekateeka z’okuwasa ng’abagamba kimu ‘Mukama yansalirawo dda’.\nOmuwala gwe yali ateekateeka okuwasa yalinnya ennyonyi n’akomawo mu Uganda ng’amugambye nti yali azze kulaba ku famire ye kyokka wakati mu wiiki ewedde, yafuna amawulire nti muganzi we yali ateekateeka kwanjula.\nOkusinziira ku nsonda bino teyasooka kubikkiriza wabula kyamumaze enviiri ku mutwe bwe baamusindikidde ebifaananyi by’omukolo.\nAbaserikale ba poliisi y’e Boston abaayitiddwa okutwala omulambo bwe baamukebedde baamusanzeemu essimu.\nMu ssimu eno mwe baasanze ebifaananyi by’omuwala ng’ali ku mukolo gw’okwanjula omusajja mu maka ga bakadde be.\nYabadde ayambadde gomesi emmyufu ng’alabika yenna musanyufu n’engeri omukolo gye gwabadde gutambulamu.\nOmubuulizi w’enjiri Ssajjabbi yategeezezza abagoberezi nti, enteekateeka z’okukungubagira Ayinza zaabadde zigenda kubategeezebwa oluvannyuma kyokka teyalambise oba omulambo gwakukomezebwawo mu Uganda oba gwabadde gwa kuziikibwa mu limbo e


Bukedde Online - Abadde atunda mwanawe bamusaddaake\nBalaze omulambo gwa Jackson\nApollo Mwesigwa, 28 owâ€™e Kanyarugiri, Biha-nga mu ggombolola yâ€™e Nyamareebe mu Disitu-likiti yâ€™e Ibanda ye yakwatiddwa mukazi we ye yasoose okumugobya omwana ono ngâ€™amugamba nti amutwale ewa mukaziwe gwe yamuzaalamu.\nNnyina wâ€™omwana ono yamusuulira omu-sajja nga wa mwaka gumu nâ€™ekitun\nNnyina wâ€™omwana ono yamusuulira omu-sajja nga wa mwaka gumu nâ€™ekitundu oluvannyuma.\nMukwano gwa Mwesigwa, omujaasi wa UPDF ayitibwaÂ Benon Mwesigye ye yaloopye omusajja ono eri poliisi oluvannyuma lwâ€™okumuweereza obubaka entakera ngâ€™amusaba okumunoo-nyeza anaamuwa ensimbi mu mwana we.\nAtwala ekitongole kyâ€™abaana ku Poliisi yâ€™e Mbarara, Muky.Â Caro-lyn Kushemererwa, yagambye nti baalimbye Mwesigwa nti bafunye omugagga, era olwaleese omwana okumugula obukadde obuna ne bamukwata.\nSsekukkulu tekwerabiza birala\nSifunanga ku ssanyu\nAbaana mubasomese ebyennono\nBabuuliriza ku bakozi b\nMbabazi ayogedde ku nsala ya kkooti


Okuva 9 | Bayibuli ey'Oku Mukutu Gwaffe Ogwa Intaneeti | New World Translation\nEkibonyoobonyo 5: ebisolo bifa (1-7)\nEkibonyoobonyo 6: amayute ku bantu ne ku bisolo (8-12)\nEkibonyoobonyo 7: omuzira (13-35)\nFalaawo wa kulaba amaanyi ga Katonda (16)\nErinnya lya Yakuwa lya kulangirirwa (16)\n9 Awo Yakuwa n’agamba Musa nti: “Genda eri Falaawo omugambe nti, ‘Bw’ati Yakuwa Katonda w’Abebbulaniya bw’agamba: “Leka abantu bange bagende bampeereze.+ 2 Naye bw’onoobagaana okugenda era n’obalemera, 3 laba, omukono gwa Yakuwa+ gujja kujja ku bisolo byo ebiri ku ttale. Embalaasi, endogoyi, eŋŋamira, ente, n’endiga, bijja kufuna obulwadde obw’amaanyi.+ 4 Yakuwa ajja kulaga enjawulo wakati w‘ebisolo by’Abayisirayiri n’eby’Abamisiri, era tewali na kimu ku bisolo by’Abayisirayiri kijja kufa.”’”+ 5 Ate era Yakuwa yassaawo ekiseera ekigereke ng’agamba nti: “Enkya Yakuwa ajja kukola kino mu nsi eno.” 6 Awo Yakuwa n’akola bw’atyo enkeera, ebisolo by’Abamisiri ebya buli kika ne bifa,+ naye tewali na kimu ku bisolo by’Abayisirayiri ekyafa. 7 Falaawo bwe yabuuliriza, yakizuula nti tewali na kimu ku bisolo by’Abayisirayiri ekyali kifudde. Kyokka omutima gwa Falaawo gweyongera okuba omukakanyavu n’ataleka bantu kugenda.+ 8 Oluvannyuma lw’ebyo, Yakuwa yagamba Musa ne Alooni nti: “Mujjuze embatu zammwe omunyale ogw’omu kyokero, era Musa ajja kugumansa mu bbanga nga Falaawo alaba. 9 Gujja kufuuka nfuufu gubune mu nsi ya Misiri yonna, era gujja kufuuka amayute ku bantu ne ku bisolo mu nsi yonna eya Misiri.” 10 Awo ne batwala omunyale ogw’omu kyokero ne bayimirira mu maaso ga Falaawo, Musa n’agumansa mu bbanga ne gufuuka amayute ku bantu ne ku bisolo. 11 Bakabona abaakolanga eby’obufumu tebaayinza kuyimirira mu maaso ga Musa olw’amayute agaabaliko, kubanga amayute gaali ku bakabona ne ku Bamisiri bonna.+ 12 Naye Yakuwa yaleka omutima gwa Falaawo okukakanyala, n’atabawuliriza, nga Yakuwa bwe yali agambye Musa.+ 13 Awo Yakuwa n’agamba Musa nti: “Golokoka enkya ku makya oyimirire mu maaso ga Falaawo omugambe nti, ‘Bw’ati Yakuwa Katonda w’Abebbulaniya bw’agamba: “Leka abantu bange bagende bampeereze. 14 Kubanga kaakano nkusindikira ggwe n’abaweereza bo, n’abantu bo, ebibonyoobonyo byange byonna, olyoke omanye nti tewali mulala alinga nze mu nsi yonna.+ 15 Nnandibadde nnagolola dda omukono gwange ne nkuleetera ggwe n’abantu bo ekirwadde, ne musaanawo mu nsi. 16 Naye nkulese ng’okyali mulamu nsobole okukulaga amaanyi gange, era n’erinnya lyange lisobole okulangirirwa mu nsi yonna.+ 17 N’okutuusa kaakano okyekulumbalizza ku bantu bange ng’obagaana okugenda? 18 Mu kiseera nga kino enkya, nja kutonnyesa omuzira ogw’amaanyi ennyo, ogutabangawo mu Misiri kasookedde ebaawo. 19 Kale kaakano lagira bayingize ebisolo byo byonna n’ebintu byo byonna ebiri ku ttale. Omuzira gujja kukuba era gutte buli muntu yenna na buli kisolo kyonna ekinaasangibwa ku ttale nga tekiyingiziddwa mu nnyumba.”’” 20 Oyo yenna ku baweereza ba Falaawo eyatya ekigambo kya Yakuwa, yayanguwa okuyingiza abaweereza be n’ebisolo bye mu nnyumba, 21 naye oyo yenna atassaayo mwoyo ku kigambo kya Yakuwa yaleka abaweereza be n’ebisolo bye ku ttale. 22 Yakuwa n’agamba Musa nti: “Golola omukono gwo eri eggulu omuzira gugwe ku nsi ya Misiri yonna,+ ne ku bantu ne ku nsolo ne ku bimera byonna ebiri mu nsi ya Misiri.”+ 23 Musa n’agolola omuggo gwe eri eggulu, Yakuwa n’aleeta ku nsi okubwatuka n’omuzira, era omuliro* ne guva mu ggulu ne gugwa ku nsi, era Yakuwa n’atonnyesa omuzira ku nsi ya Misiri. 24 Waaliwo omuzira, era omuliro gwali gwakira mu muzira. Omuzira gwali gwa maanyi nnyo; gwali tegubangawo mu nsi yonna eya Misiri kasookedde efuuka eggwanga.+ 25 Omuzira gwakuba buli kimu ekyali ku ttale mu nsi yonna eya Misiri; gwakuba abantu n’ensolo, era ne gukuba ebimera byonna, n’emiti gyonna egy’oku ttale.+ 26 Ekitundu ky’e Goseni ekyalimu Abayisirayiri kye kyokka ekitaakubibwa muzira.+ 27 Awo Falaawo n’atumya Musa ne Alooni n’abagamba nti: “Ku mulundi guno nsobezza. Yakuwa mutuukirivu, era nze n’abantu bange ffe abali mu nsobi. 28 Weegayirire Yakuwa akomye okubwatuka n’omuzira. Ndi mwetegefu okubaleka mugende, era temujja kweyongera kubeera wano.” 29 Awo Musa n’amugamba nti: “Amangu ddala nga nnaakafuluma ekibuga, nja kuyimusa emikono gyange eri Yakuwa. Okubwatuka kujja kulekera awo, era n’omuzira tegujja kweyongera kugwa, olyoke omanye nti ensi ya Yakuwa.+ 30 Naye mmanyi nti ggwe n’abaweereza bo temujja kutya Yakuwa Katonda.” 31 Ebigoogwa ne ssayiri byayonoonebwa nnyo kubanga ssayiri yali atuuse okukungulwa ate ebigoogwa byali bimulisizza. 32 Naye eŋŋaano* teyayonoonebwa nnyo kubanga yo eyengera luvannyumako. 33 Awo Musa n’ava awaali Falaawo n’afuluma ekibuga n’ayimusa emikono gye eri Yakuwa, okubwatuka n’omuzira ne birekera awo, era n’enkuba n’erekera awo okutonnya.+ 34 Falaawo bwe yalaba ng’enkuba n’omuzira n’okubwatuka birekedde awo, n’addamu okwonoona era ye n’abaweereza be ne bakakanyaza emitima gyabwe.+ 35 Omutima gwa Falaawo gweyongera okuba omukakanyavu, era teyaleka Bayisirayiri kugenda, nga Yakuwa bwe yali agambye okuyitira mu Musa.+\n^ Oboolyawo kitegeeza okumyansa okw’amaanyi.\n^ Obut., “eŋŋaano ne kusemesi.” Kusemesi kika kya ŋŋaano etaali nnungi nnyo eyalimibwanga edda mu Misiri.


Emigaso okuva mukulambula entaana ezabakulembeze be ddiini\nMazima entaana ezigulumizibwa, neziweebwa ekitiibwa – okusingiraddala abasiramu – mubiseera ebisinga obungi zentaana zab’asituzi b’obubaka bweddini abo abaatukiriza ebyo ebyabaweebwa kuno kunsi.\nAbantu abo batekululwaamu emirundi esatu:\n1- BaNabbi n’abakulembeze beddiini abo abaasitula obubaka bweggulu, nebeewaayo bbo byenyini, nebawaayo emmaali yaabwe, nabuli kyonna kyebaali basinga okwagala, nebaguminkiriza Mubuzibu nemumitawaana olwokwaagala okulungamya abantu.\n2- Abamanyi nabo abaalowolereza eddiini butya bwesaana okutambula. Abo abaali nga ettaala eryeyokya lyokka olwokumulisa abalala. Abaawangala munsi nga tebalina kantu konna muyo okujjako okukolerera obusiramu nokuyigiriza abantu ebikwaata kumutonzi waabwe n’ebikwaata kunsi nekubitonde, nebirala bingi.\n3- Abewaayo nebalwaanirira abantu okubajja mubulyaazamaanyi nobutabajjaako bintu byaabwe. Abo abaalwaanyisa obulyazamanyi nobulumbaganyi era nebalwanirira ekitiibwa ky’omuntu era nebayuwa omusaayigwaabwe olw’okuyimirizaawo amazima n’obwenkanya kubanga tekisoboka kujjawo nkola nkyaamu eyabalyazamaanyi okujjako ejjibwaawo nakuyiwa musaayi ogwabalwaanyi abaagala enkola yobusiramu.\nMazima abantu balambula entaana zabantu abo, nebakulukusa amaziga gaabwe, nebajjukira obuzira bwaabwe nokwewaayo kwaabwe nebasomera emitima gyaabwe Aya zaQur’an nga kirabo gyebali.\nMazima okulambula ebifo eby’abantu abo byebaziikibwaamu, kiringa kwebaza nakubawa kitiibwa olwokwewaayo kwaabwe, nokulangirira eri omulembe oguba guliwo nti eyo yempeera ey’abantu abakwaata ekkubo eddungi, ery’amazima nory’obulungamu, nokutaasa enzikiriza.\nMazima empeera yaabwe, kwekubajjukira okwolubeerera, nokuboogerako obulungi awamu nokubeera nga ekiseera kiwanvu ekiyiseewo oluvanyuma olw’okufa kwaabwe.\nNolwekyo, okusinziira kunsonga ezo, tuba tutegeera obukulu bw’okujjukira abantu abo abebitiibwa okwaabuli kiseera nokukuuma obuwufu bwaabwe nokujukira amazaalibwa gaabwe n’okufa kwaabwe n’okubamanyisa eri abantu nokubategeeza ensonga kwebaasinziira okwewaayo nokwewala buli kyonna ekiyinza okulinyirira ekitiibwa kyaabwe kubanga okugulumiza entaana zaabwe, kiraga kugulumiza nkola yaabwe nanzikiriza zabwe, era nga bwekiri nti okukakkanya entaana z’abwe kiraga kukakkanya nkola yaabwe nakitiibwa kyaabwe.\nMunnaku zino, omuntu bwayingira muBaqi-e okulambula entaana zab’olulyo lwaNabbi (s.a.w) nentaana zabakulembeze bobusiram nabakuumi baabwo nentaana zaba swahaba, alaba entaana ezo nga ziri mumbeera eyawansi enyo enyoomebwa, eyewuunyisa olwobukuusiivu bw’emitima gyabawahaab abeyita nti bataasa babusiram era bakuumi baabwo kubanga ebiseera ebimu bwebabeera kubituuti, bogera ebirungi kubaswahaaba naye ate ebiseera ebimu baweebuula entaana zaabwe nebataziwa kitiibwa wadde okuzirongoosa nga zononese.\nNaye ebigambo “Shirik” ne “Mushirik” byebyokka byebakasuukirira nabyo baHajji nabalambuzi kubanga bagulumiza abakulumbeze beddini nebawa abaagalwa bakatonda ekitiibwa, gy’obera nti abawahaabi balina ensaalwa n’obusungu kubaagalwa bakatonda nabakulembeze beddiiniye.\nKati ekiseera kino katwogere kukulambula entaana yaNabbi (s.a.w) nga twesembesa ebiraga obutuufu bwensonga eyo.\nOkulambula entaana yomubaka owekitiibwa (s.a.w)\nTugenda kuleeta ezimu ku Aya zaQur’an ne hadith ezikoowoola abantu okulambula entaana yaNabbi (s.a.w). Nolwekyo, tusaba omusomi abeera nga yeyongera okwetegereza.\nObujulizi okuva mu Qur’an\nMazima Qur’an eyekittibwa eragira abakozi bebyonoono okugenda eri Nabbi (s.a.w) babeere nga bamusaba abasabire katonda okubasonyiwa kubanga okusaba kwaNabbi kwanukulwa mubo.\n“Singa ekiseera kyeberyazamanyirizaamu emitima gyaabwe, baakujjira nebasaba katonda okubasonyiwa, n’omubaka naye nabasabira okubasonyiwa, baalisanze katonda nga musonyiyi era nga musaasizi”()\nSinga Aya eyo, yeyokka ebaddewo gyetusobola okwesembesa mukifo ekyo, twalibadde tugamba nti eyogera kuNabbi (s.a.w) mubiseerabye byabulamu byokka byeyamala nga alimubantu, naye okusinziira kumakulu agalimu, tulaba nga teyeyawulidde bulamu bwansi bwokka okusinziira kubino ebijja:\n(i) Mazima Qur’an eyekitiibwa, eyogera butereevu nti BaNabbi n’abaagalwa bakatonda, n’abalala, balina obulamu oluvanyuma lw’okufa, era eb’ogerako nti balaba era bawulira. Eyo gyebabeera. Mopzi, tujja kweyongera okwogera ku Aya ezikwaata kunsonga eyo bwetunaaba tutuuse kukwogera butya bwetusobola okuyitira mumitima emitukuvu.\n(ii) Hadith ezekitiibwa zitubuulira butereevu nti Bamalayika batuusa salam zaffe eri omubaka wenkomerero (s.a.w) nga bwekiri mubitabo “Aswihaah”: “Mazima omubaka wakatonda yagamba nti: teri muntu yenna ankubira Salamu okujjako nga katonda anzizaamu omutima gwange nemmala okudda mumuntu oyo salamu ye”().\nEra Nabbi (s.a.w) yagamba: “Munsaalireko, kubanga, mazima okunsaalirako kwamwe kuntukako okuva wonna wemuba mubadde”.()\n(iii) Mazima abasiramu – okuva ebiseera ebyo – baafuna amakulu nga gabuna era nga tegakoma kukufa kwaNabbi (s.a.w). Era n’abawarabu abomubyaalo baali bajjanga eri Qabri yaNabbi (s.a.w) nebagirambula, nebasomerawo Aya zaQur’an era nebamusaba abasabire katonda okubasonyiwa.\nMazima Taqiyyu Ddini Assabake, mukitabo, “Shifa-u Siqaam” ne Sahamuhoode mukitabo “Wafa-ul wafa”, baayogera ebyokulabirako ebiraga nti abasiram baalambulanga entaana yaNabbi, nokusomerawo Aya zaQur’an.\nBino byebimu kubyokulabirako:\nYagamba Sufiyaan bn Ambar, okuva ku Al-Atabe – bombi baali mubagobeerzi ba Shafi-e era nga basomesa: Nali ntudde awali entaana y’omubaka wakatonda (s.a.w), omusajja munamalungu najja, n’agamba:\n“Emirembe gyibeere gy’oli, owange ggwe omubaka wakatonda, nawulira katonda nga agamba: “Singa ekiseera kyeberya-zamanyikrizaamu emitima gyaabwe, baakujjira nebasaba katonda okubasonyiwa, nomubaka naye nabasabira okubasonyiwa, baalisanze katonda nga musonyiyi era nga musaasizi”, mazima nzize gyoli nga nkusaba onsabire okunsonyiwa ebyonoono byange, era nga nkusaba ompolereze eri omulezi wange.”\nOluvanyuma, yakaaba, n’agamba:\n“Owange ggwe nanyini magumba agaaziikibwa muttaka\nEttaaka nebiryetolodde byafuna okwesiima okuva mukawoowo kamagumba.\nOmutima gwange nguwaayo eri entaana gyeweebaseemu.\nMulimu ensa era mulimu okuwa n’okugaba.”\nOluvanyuma naasaba okumusonyiwa, n’aagenda.()\nEra agamba Abu Sa-eed Assam-ani okuva ku Imam Ali bn Abi Talib (a.s) nti waaliwo omunamalungu eyajja oluvanyuma lwennaku ssatu okuva kukuziikibwa kwaNabbi (s.a.w), neyekasuka kuntaana yaNabbi(s.a.w), neyeteekako ettaka kumutweege, n’agamba:\n“Owange ggwe omubaka wakatonda, wayogera, netuwulira ebigambobyo byewagamba, wawulira okuva kukatonda, naffe netuwulira okuva kuggwe. Nemw’ebyo byeyakussaako: “Singa ekiseera kyeberyazamanyirizaamu emitima gyaabwe, baakujjira nebasaba katonda okubasonyiwa, n’omubaka naye n’abasabira okubasonyiwa, baalisanze katonda nga musonyiyi era nga masaasizi”. Mazima nze neryazamaanya omutima gwange, naye nzize gyooli onsabire omulezi wange ansonyiwe”.()\nMazima ebyo byonna biraga nti ekifo ekyawaggulu katonda kyeyawa omwagalwaawe Muhamad (s.a.w) tekyeyawulidde mubula-mubwe mwokka. Wabula ekifookye ekyawaggulu kimusigalako okutuusa n’oluvanyuma lwokufaakwe.\nNemukutwaliza awamu, abasiram bakitwaala nga Aya zonna ezakka kuNabbi nga zimugulumiza era nga zimuwa ekitiibwa, zibuna obulamubwe noluvanyuma lwokufaakwe.\nMazima byajja mubyafaayo, Imam Hassan bn Ali (a.s) bweyamala okufa, baaleeta omulambogwe omutukuvu eri omuzikiti gwaNabbi (s.a.w), ba banu Umayya baalowooza nti ba Banu Hashim baagala kuziika Imam okuliraana Jajjaawe. Kale nebasiikuula fitina era nebakuba embekuulo. Ekiseera ekyo, Imam Hussain (a.s) yasoma Aya yakatonda (s.w) egamba: “Abange mmwe abakkiriza, temusitula maloboozi gamwe waggulu w’maboloozi gaNabbi”.\nEra ekiseera ekyo, tewaali muntu yenna yamuddamu – nga ate nebabani Umayya boona baaliwo – nti oba Aya eyo yeyawulidde mubulamu bwaNabbi bwokka.\nEra nolwaleero, osanga abawahaab nga bawwandiika Aya eyo nebagiteeka kukisenge ekitunulidde entaana yaNabbi (s.a.w) nga kyebategeezaamu kwekugaana abantu okusitula amaloboozi gaabwe mukifo ekyo.\nKale okusinziira kw’ebyo byonna, tuba tukifuna bulungi nnyo nti kisaana abasiramu okuyimirira awali entaana yaNabbi (s.a.w) bamusabe abasabire katonda okubasonyiwa.\nEra teri kigendererwa kirala mukulambula ntaana yaNabbi (s.a.w) okujjako ekyo ekiri mu Aya eyo nemu Aya endala ezigifaanaana.\nMpozi. Aya eyo tusobola okugifunamu ebintu biriri:\n1- Omuntu asobola okuyimirira awali entaana YaNabbi(s.a.w) abeere nga amusaba amusabire katonda okumusonyiwa, nga bwetugenda okukyoogerako mumaaso – Inshallah.\n2- Mazima Aya eyo ewa obujulizi kukukkiriza okulambula entaana YaNabbi (s.a.w) kubanga okulambula tekukakata okujjako nga omulambuzi amaze okutuuka awali oyo gwagenze okulambula. Kale, bwekibeera nga okuyimirira awali entaana yaNabbi (s.a.w) nokumusaba atusabire katonda okutusonyiwa kikkirizibwa, tuba tufunamu ensonga bbiri:\n1- Tuba tumusabye okutusabira katonda okutusonyiwa.\n2- Tuba tutuuse waali era netwogera gyaali, nga okulambula bwekufaanana.\nMazima okwegatta kwabasiramu kunsonga munsonga z’obusiramu mumirembe emyawukamu, kabeera akabonero akanjulukufu akalaga obutuufu bwensonga eyo nobunyweevu bwayo. Nokulambula entaana yaNabbi (s.a.w) eri emu kunsonga ezo. Amazima gayinza okweyoleka okusingako awo singa tuba tutunuddeko mubitabo bya hadith, Figh, Akhilaq n’ebya Tarekh, nokusingiraddala “Manaaskul Hajj” mubyo.\nMazima omugenzi Al-Allama Al-Amiine yayogera kubulungi bwokulambula entaana yaNabbi (s.a.w) okuva mubitabo amakumi ana mubibiri. Yayogera mukitabokye “Algadiir – Juzu 5, pg. 106 – 129 – ebikwata kunsonga eyo. Nebitabo ebirala byetwesigamirako kunsonga eyo, mulimu bino:\n(i) “Shifa-u Ssiqam fi ziyarat khairil Anaam” kyawandiikibwa:\nTaqiyyu Ddin Assabake Ashafi-e, yafa mumwaaka 706H. Yayogera mukitabo ekyo ebigambo ebyabamanyi bingi obunyweevu bwokulambula entaana yaNabbi (s.a.w).\n(ii) “Wafa-ul wafa” ekya Ssamuhood, yafa mumwaaka 911 H. Era naye yateekamu ebigambo ebyabamanyi bingi ebikwaata kubulungi bwokulambula.\n(iii) “Alfigh alal Madhahibil Aruba” – kirimu endowooza zabamanyi abamadhihab ana enjatiikirivu eri abasunni. Bagamba: “Okulambula entaana ya Nabbi gwemulimo ogusinga emirimo gyasunna obulungi okusinzira ku hadith ezirimu”.\nKati katuleeteyo kuzimu ku hadith ezikwata kukulambula entaana yaNabbi (s.a.w) okuva kuboogezi baazo.\nHadith ezikwaata kukulambula entaana y’omubaka (s.a.w)\nMazima Hadith ezekitiibwa – ezayogerwa n’abogezi ba hadith mubasunni nga zikwata kukulambala omubaka owekitiibwa (s.a.w) – mpitirivu era kumpi tekyetagisa kunonyereza nsibuko yaazo n’abo abaazogera. Mazima zawandikibwa mubitabo byabasiramu bonna okutwaaliza awamu, naye nga zonna ziraga nti okulambula entaana ya Nabbi (s.a.w) kwaali mumirimo emirungi, eminyweevu gyebali.\nOlwobungi bwahadith ezoogera kunsonga eyo, tetujja kuzimalayo, wabula kijja kutumala okwoogerako entono muzo:\n1- Hadith eva ku Abdullah bn Umar: mazima omubaka wakatonda (s.a.w) yagamba: “omuntu bwalambula entaana yange, okuwolereza kwange kumukakatako”.\nHadith eyo esangibwa mukitabo “Alfigh alal Madhahibi aruba” mujuzu esooka, olupapula 590. Era abamanyi abamadhihab ago, baawa endowooza zaabwe okusinziira kuhadith eyo. Okumanya ebisingawo, oyinza okugenda mukitabo “wafa-ul wafa” juzu 4, olupapula 1336.\nMubutuufu, hadith eyayogerwa okuva wakati mukyaasa ekyokubiri okuva mumasenguka okutuusa olwaleero, tetuyinza kugamba nti oba njingirire teriiko nsibuko.\nSheikh Tagiyyu Ddini ssabake yanoonyereza ku Hadith eyo, ensibuko yaayo, n’abogezi baayo mukitabokye “Shifa-u Ssiqam”, n’akakasa obutuufu bwaayo – pg. 3. 11.\n2- Yagamba omubaka wakatonda (s.a.w): “Omuntu yenna bwajja okunambula (nga kyekimuleese), kiba kinkakatako okubeera omuwolerezaawe kulunaku olwenkomerero”. Mazima bahafidh n’abogezi bahadith kumi namukaaga abaayogera hadith eyo mubitabo byaabwe era ne tagiyyu ddini naye yajoogera mukitabokye kyetwayogeddeko emabega, era nga bwesangibwa mukitabo kyassamuhoodi – wafa-ul wafa: Juzu 4, pg. 1340.\n3- Yagamba omubaka wakatonda (s.a.w): “Omuntu bwalambula enyumba yakatonda, natannambula, aba ankyaaye”.\nBama Sheikhe abakulu nabakwaasi bahadith mwenda abaajogera.\n4- Yagamba omubaka wakatonda (s.a.w): “Omuntu bwakola Hijja n’alambula entaana yange, oluvanyuma lwokufa kwange, abeera nga annambudde mubulamu bwange”.\nMazima aboogezi bahadith abaatikirivu amakumi abiri mubataano abaayogera hadith eyo mubitabo byaabwe. Taqiyyu Ddini ssabake yayogera kunsibuko ya hadith eyo mukitabokye nga ssamuhoodi naye bweyajogerako mukitabokye, Juzu 4, pg. 140.\n5- Yagamba omubaka wakatonda (s.a.w) “Omuntu bwalambula entaana yange (oba: bwanambula) mbeeraa muwolerezaawe”.\nBamuhaddith nebahafidh kumi nabasatu abayogera hadith eyo era ssamuhoodi yaboogera mukitabokye: Juzu 4, pg. 1347.\n6- Yagamba omubaka wakatonda (s.a.w): “Omuntu bwanambula, oluvanyuma lwokufa kwange, abeera nga anambudde mubulamu bwange”.\nEzo zezimu kuhadith zetuleese nga ekyokulabirako okuva muhadith enyingi ezaava kuNabbi (s.a.w) ezikoowoola abantu okugenda okulambula entaana yaNabbi (s.a.w).\nMazima omugenzi Shaikh Al-Amiine – mukitabo Algadiir- yabala hadith 22 ezikwaata kunsonga eyo. Ate Ssamuhoodi naye – mukitabokye: Juzu 4, pg. 1336 – yabala hadith kumi namusanvu era n’ayogera kunsibuko yaazo n’aboogezi baazo awatali kwongeramu.\nKale Nabbi (s.a.w) bw’abeera nga yakoowoola abantu okulambula entaanaye eyekitiibwa, kiba kiraga nti mulimu emigaso miyitirivu nyo era nga egyimu gisangibwa mukulambula abebitiibwa abalala.\nMazima abasiramu olwokulambula entaana yaNabbi (s.a.w), bategeera ensibuko yobusiramu, ebyaaliwo mumirembe egyasooka n’ebyo ebigwaawo ebiseera bino balyoke babisaasaanye munsi yonna.\nAbawahaab byebeekwaasa kukugaana okutongola olugendo olw’kulambula entaana\nAbawahaab – kirabika – bakkiriza okulambula naye kyebagaana kwekutongola olugendo nga ekigendererwa mulwo kulambula.\nMuhamad bn Abdul Wahaab agamba mubbaluwa eyokubiri:\n“Kiri mu Sunna okulambula Nabbi (s.a.w) naye tekikkirizibwa kusiba ngugu okujjako nga lwakulambula muzikiti nakusaaliramu”.\nNe hadith gyebekwaatako kukuziyiza okulambula yeyo eri mubitabo byabwe eyava ku Abi Hurairah!! Nga agamba: Yagamba omubaka wakatonda (s.a.w): “Engugu tezisibibwa okujjako eri emizikiti esatu: omuzikiti gwange guno, nogwe Makka ne Aqiswa”.\nHadith eyo ate yajjira mukifananyi ekirala: “Mazima emizikiti esatu egyikolerwaako olugendo: omuzikiti gwa kaaba, nomuzikiti gwange nomuzikiti gwa Eliya”.\nEra erina n’kifananyi ekirala kyeyajjiramu: Engugu zisibibwa lwamizikiti esatu...”\nTewali kubuusabuusa hadith eyo kubeera mubitabo ebirimu hadith entuufu naye tetulina kyetuyinza kwogera kuhadith eyo kubanga Abi Huraira alina enkolaye. Ekigendererwa kyaffe gemakulu ga hadith.\nKale katukitwaale nti enjatuza ya hadith y’eno: “Engugu tetambulwa okujjako eri emizikiti esatu...”.\nKiri mubintu ebikakafu ebimanyiddwa nti enyukuta “إلا” (okujjako) yakulobola (okwaawula) ebirobolwa nga ebyawula okuva mubyebirobolwaamu. Bwejja, wateekwa okubaawo ebiroboddwaamu ebitali ebiroboddwa – nga emizikiti. Era nga biteekwa kunyonyolwa. Naye nga bwebitaliiwo mu hadith, biyinza oggeraageranyizibwa munjogera ya hadith. Wabula nga tetunnaba kulaza eri ebiraga ebiriwo, kisoboka okugerageranya ebiroboddwa okuva mubyo, mubifaananyi bibiri:\n1- Tetambulwa kugenda eri mizikiti mumizikiti jonna okujjako emizikiti esatu...\n2- Tetambulwa kugenda eri kifo mubifo byonna okujjako eri emizikiti esatu...\nMazima okutegeera hadith nokumatiira amakulu gaayo kyetagisa kimu kweezo engeraageranya ebbiri ezogeddwa. Bwetuba tulonzeeko engeraageranya esooka, gaba amakulu ga hadith butatambula kugenda eri muzikiti gwonna mumizikiti okujjako emizikiti esatu, era ekyo kiba tekitegeeza butakkirizibwa kugenda eri kifo kyonna kawabeere nga teri muzikiti. Olwonno kuba tekubuna okuziyiza kwahadith muntu agenda olwokulambula baNabbi Neba Imam, abakulembeze abatukuvu ko, nabalongoofu kubanga ekiteekeddwawo okunonyereza-ako, kugenda eri mizikiti nga ojj’eko emizikiti esatu ej’ogeddwaako.\nWabula okugenda okulambula ebifo ebitukuvu tekubunwa nakuziyizibwa kwahadith era okulambula tekuyingira mukitekeddwaawo okunoonyerezebwaako.\nEbyo, byangerangeranya esooka.\nAte kungeraageranya eyokubiri, ekikakata muyo, kibeeranga engendo zoona ezeddini – nga ojjeeko ebifo ebisatu ebyogeddwa – ziziyizibwa tezikkirizibwa kalube olugendo lubadde lwakulambula muzikiti oba bifo birala.\nWabula engeraageranya nebiraga, biraza nti engeraageranya esooka, yentuufu kukuzimbira kubutuufu bwaboogezi bahadith nokujibala nti ntuufu.\nEngeraagernya eziraga obutuufu bwokungeraageranya esooka zezino nga bwezijja:\n1- Kubanga emizikiti esatu jejiroboddwamu, nokulobolwamu kweyunze era kukwatagana nebiroboddwa okuva mubyebirobod-dwamu nga najo gyemizikiti sossibifo.\n2- Singa ekigendererwa kyaali kyakuziyiza ngendo zonna ezeddiini, okuziyiza kwalibadde tekweyawulira mubifo ebyo byokka kubanga abantu batambula nebagenda mubitundu bingi nga mubiseera bya Hijja abantu bagenda mu Arafaat, Mashi-ar ne Mina. Kale singa engendo ezeddiini – okujjako emizikiti esatu – zaali haraam, lwaaki ebitundu ebyo bigendebwamu?\n3- Mazima Qur’an eyekitiibwa ne hadith byaalaza kuzimu kungendo ezeddini era nebibeera nga byakubiriza abantu muzo’ nga okutambula olwokulwaana mukkubo lyakatonda, okunoonya okumanya, okuyunga oluganda, okulambula abazadde nendala nyingi. Mu Aya zaQur’an mwemuli: “Singa mubuli kibinja muvaamu abantu nebagenda nebakenkuka muddini (oluvanyuma) nebatiisa abantu baabwe bwebaba bazzeeyo gyebali obeera olyawo byinza okutya”.()\nNolwekyo, abanoonyereza abakulu kyebaava baavvuunula hadith gyetwogeddeko emabega, nga bwagamba, Gazaali mukitaabo “IHIYAA –UULUMUDDIINI”.\n“Ekitundu ekyokubiri: Era (omuntu) kwekutambula olwensonga yokwesinza, nga Hijja oba Jihaad... era omwo muyingiramu: okulambula entaana zaba Nabbi (a.s) nokulambula entaana zaba swahaaba n’aba abaabaddirira, nabamanyi bonna n’abaagalwa bakatonda, nabuli yenna afunibwaako omukisa nga alabiddwako mubulamubwe, asigala afunibwaako omukisa nokumulambula oluvanyuma lwokufaakwe. Era kisaana okusiba engugu olwekige-ndererwa ekyo era ekigambo kyaNabbi (s.a.w) tekigaana ekigamba nti “Engugu tezisibibwa okujjako eri emizikiti esatu: omuzikiti gwange ogwo, ne masjidil Haraam ne Masjidil Aqswa”. Kubanga egyo gyonna gibalibwa mumizikiti era jenkanankana mukitiibwa kyaajo. Naye bwekitabeera bwekityo, tewali njawulo wakati wakulambula ntaana zabaNabbi nabaagalwa bakatonda n’abamanyi munsibuko yempeera wadde nga baawukana mubitiibwa okusinziira kukwawukana kwamadaala gaabwe ewakatonda”.()\nNolwekyo, tukifuna nti ekyaziyizibwa muhadith kwekusiba engugu okugenda eri ejitali mizikiti egyo esatu mumizikiti jonna. Kale, hadith terina wekwaataganira nakulambula oba kunsonga endala ezeddiini.\nNenkomerero yabyonna, tugamba nti mazima Nabbi (s.a.w) bweyagamba nti “engugu tezisibwa okujjako eri emizikiti esatu...”, aba tategeeza nti okugenda eri emizikiti emirala kiri haraam (tekikkirizibwa) wabula ategeeza nti okugenda eri emizikiti emirala tekikakata oba okwewaayo mubuzibu obuba buliwo mukujirambula, kubanga emizikiti emirala jonna tegirina njawulo yamaanyi wakati waajo mubulungi bwaajo. Omuzikiti kagubeera mukibuga oba mukyaalo, tegirina njawulo wakati waajo.\nKale kiba tekyeetaagisa kusiba ngugu nti ogenda eri ogumu kujo naye ate omuntu bwagenda aba takoze haraam oba okwawukana kumateeka geddiini.\nNekiraga ekyo, ky’ekyo ekyayogerwa mubitabo – Swihaah ne Sunan: “Omubaka wakatonda yali ajjanga mumuzikiti ogwe Quba nga yebagadde oba okutambula n’asaaliramu eraaka bbiri”.()\n() Sunan Abi Dauda: Juzu 1, kitaabul Hajj, baab ziyaaratul quboor, pg. 470 – 471.\n() Ataajul Jami-e lil-usul ffi Ahadith Rasuul: ekya Sheikh Mansoor Ali Nasif, Juzu 2, pg. 189.\n() - Wafa-ul wafa: juzu 4, pg. 1361.\n- Addarar Ssaniyya: ekya Ahmad Dahlaan, pg. 21.\n() Aljauhar Almunadham: ekya Ibn Hajari, Assamuhood yagyogera mu wafa-ul wafa: Juzu. 2, pg. 612, ne Dahlan mu Darar Assaniyya: pg. 21.\n() 9: 122.\n() Kitaab Ihiya-u Ulumuddin ekya Gazaali: Juzu 2, pg. 247. Alfataawal Kubra: juzu 2, pg. 24.\n() - Swahih Muslim: Juzu 4, pg. 127.\n- Swahih Bukhar: Juzu 2, pg. 76.\n- Sunan Nasaa-e ekiri awamu ne Shareh ya Suyuti: Juzu 2, pg. 36.


Bukedde Online - Tusaba bannaddiini, Katikkiro Mayiga babatabaganye ne Lutaaya - Musa Kavuma\nAba NUP si bamatibu ku misolo emipya egireetebwa gavumenti\nOkulonda obukiiko bwa LC kuli mu lusuubo: Ssente tezimala\nMuseveni agaanyi okukyusa abayizi bye baso...\nEMPALANA wakati w’abayimbi ba Golden Band ne Geoffrey Lutaaya, basazeewo bagiyingizeemu bannaddiini, Katikkiro Charles Peter Mayiga n’omuduumizi w’amagye Gen. Katumba Wamala be baba babatabaganya.\nMusa Kavuma, maneja wa Golden Band. Ku ddyo, ye Geoffrey Lutaaya\nManeja wa Golden Band, Musa Kavuma eggulo yasinzidde mu ofiisi ye e Makindye ku Calender Prestige Hotel n’atutegeeza nti baatudde ne bakkaanya ku kirina okukolebwa okumalawo obunkenke n’obukyayi obwayoleseddwa mu kuziikka taata w’omuyimbi Geoffrey Lutaaya e Mityebiri bwe yabagobye ng’agamba nti balina enkwe era tebalina kalungi ke bamwagaliza.\nKavuma yategeezezza nti, “ffe bulijjo tulowooza nti twafuna butakkaanya ku bya mirimu era ne baawukana buli omu n’akola ebibye.\nNaye tubadde tetumanyi nti Lutaaya yasiba obusungu ku mutima n’atuuka n’okutogoba mu kuziika kitaawe...Yiii... n’akuba n’ekimuli ku ssanduuke omuli omulambo gwa kitaawe!\nKino ndaba nga kyasusse.” Kwe kugattako nti, “Tulina ennyiike ku mutima olwa muganda waffe Lutaaya okweyisa atyo. Wano we nsabira abakulu okuli Gen. Katumba Wamala aludde nga mukwano gwaffe ne mwami Gaster Lule Ntakke batutabaganye.\nTusaba era batufunire bannaddiini basatu okuli akulira Abakatoliki, Abakristaayo n’Abasiraamu wamu ne Katikkiro wa Buganda Charles Peter Mayiga buli omu ayogere ensonga ze gwe gunaasinga yeetonde tumalewo obunkenke!” Kavuma yagambye nti baagala ensisinkano eno ebeemu n’abaamawulire.\nKu ky’okuddamu okukola bonna, Kavuma yategeezezza nti bbo nga Golden Band tebalina buzibu na kukola na Lutaaya naye essaawa eno si y’ensonga enkulu.\n“Buli omu gye yalaga teyejjusa naye bwe wabaawo eyeetaaga munne, kyandibadde kirungi okumweyambisa. Ekikulu kati kwe kumalawo obunkenke obuliwo.\nKu Mmande, kitaawe wa Geoffrey Lutaaya, Muzeeyi Kaboggoza yaziikiddwa e Mityebiri ng’eno Lutaaya owa Da Nu Eagles gye yasinzidde n’agoba aba Golden Band.\nBbandi ya Da Nu Eagles ne Golden Band zaava mu Eagles Productions.\nLutaaya ne mukyala we Irene Namatovu baatandika Da Nu Eagles ate abalala ne basalawo ekyabwe bakituume Golden Band mu March wa 2014.\nDa Nu Eagles\nNnyazaala anfuukidde ezzike\nEyatta maama n'abaana asindikiddwa e Luzira\nAba Kawuma bakyajaganya\nAba NUP si bamatibu ku miso...


Bajjo aganiddwa okweyimirirwa, akomawo nga 5 ogw'omusanvu - Watchdog Uganda\nBajjo aganiddwa okweyimirirwa, akomawo nga 5 ogw’omusanvu\nOMUTEGESI we bivvulu Andrew Mukasa amanyiddwanga Bajjo Events olwaleero aganiddwa okweyimirirwa kwabadde asabye nga ayita mu looya we Elias Lukwago.\nAkulira abalamuzi ku kooti ya Buganda Road Stella Ambisili yamugaanye nga agamba nti ono emisango gye yazza gyamaanyi egyetaaga okwongera okwetegereza obulungi.\nBajjo avunanibwa emisango omuli okukuma mu bantu omuliro nga ayita ku mikutu emigatta bantu, saako n’okutyoboola ekitiibwa kya Pulezidenti mu katambi ye kennyini ke yekwata gye buvuddeko.\nBwabadde awayo okusaba kw’okweyimirirwa ku kakalu ka kkooti, Bajjo aleese abantu 3 bamweyimirire okubadde Abbey Musinguzi amanyiddwanga ABITEX bwe bakola ogw’okutegeka ebivvulu, Aloysias Matovu Kiiza saako ne munna Dp Moses Bigirwa.\nOludda oluwaabi olubadde lukulembeddwamu omuwaabi wa Gavumenti Patricia Chingitho, ono asoose okutegeeza omulamuzi nti omuselikale anonyereza ku musango guno Iman Were yamaze okukuba ebilayiro nga alinze kulumiriza Bajjo mu kkooti.\nAnyonyodde omulamuzi nti bamaze okukitegeera nti singa Bajjo aweebwa omukisa okweyimirirwa ajja kutataaganya obujulizi nga afulumye wabweru saako n’okwongera okukuma mu bantu omuliro, bwatyo omulamuzi namulagira adde e Luzira okutuusa nga 5 ogw’omusanvu.


Bobi Wine tatudde atadde abakakiiko kubyokulonda kuninga. - fremer media\nOmuyimbi atenga munabyabukulembeze Robert Kyagulanyi Sentamu abasinga gwebayita Bobi Wine olunaku lwolwaleero akyaddeko kukakiiko kebyokulonda nga yemulugunya kukyekubiira ali mubyobufuzi enaku zino nga akakiiko kano kefudde akavuganya ekibiina Kya National Unity Platform.\nBobi Wine nga aliwamu nomuwandiisi omukulu owekibiina atenga era yemuwandisi wekisinde Kya people power omukulu David Lewis Ruboganya bakyalidde akakiiko Kano nga bemulugunya ku nsonga ezenjawulo ezibadde zibabobya omutwe nga abekibiina Kya NUP.\nBwabadde ayogerako nebanamawulire, Bobi Wine ategezeza nti ensonga okubadde laangi yabwe, kwosa nakabonero kabwe aka manvuuli nti akakiiko kebyokulonda kalina okukawandiisa mubwangu ekintu kyebakiriziganyiza nakyo.\nBobi Wine era atadde akakiiko Kano kuninga singa kakola ensobi Yona nekatabeera kerufu mukulonda kwa 2021 nti kandyekanga nga kekavuddeko obuzibu bwokutabanguka kwegwanga ekintu kyagamba nti tebandikyaagadde.\nAkakiiko kebyokulonda kakiriza ensobi zino era nekasubiza okwetereza.\nAlso read: Byabakama sikwesiga- Bobi Wine\nRelated Items:Bobi Wine, David Lewis Rubongoya\nBobi Wine not cleared by Uganda electoral commission, 4 candidates verified for Presidential candidate bid\nHassan Ndugga bamukwatidde musabo!.


Bukedde Online - Ab'e Birinzi balindiridde kulwala kkolera lwa butaba na kaabuyonjo\nNkole ntya okwewala omwenge kuba ndi lubuto?\nAbasajja muyambe abakyala okuyonsa muwone ...\nKaabuyonjo ze tusima mu musenyu okw'enkuba zibooga kazambi n'ajjula enju zaffe\nOmwana ng'asena amazzi amajama ge bakozesa\nEmbeera y’ebyobulamu ku kyalo Birinzi mu ggombolola ya Bukakkata e Masaka yeeraliikirizza abakulembeze n’abatuuze abawangaalira mu kitundu kino nga bagamba nti bandirumbibwa endwadde enkambwe ezeekuusa ku bujama nga kkolera.\nKino kivudde ku kaabuyonjo ezizimbibwa mu kitundu kino nga mu biseera by’enkuba zibimba kazambi yenna n’adda kungulu n’akulukutira mu nzizi ze basenamu amazzi ge bakozesa okufumba, okunywa, okunaaba, okwoza n’ebirala n’ayingira ne mu mayumba g’abatuuze.\nSsentebe Buyondo ng'alaga emu ku kaabuyonjo ezaagwaamu oluvannyuma lw'enkuba okutonnya\nSsentebe w’ekyalo kino Ssaalongo Flugensio Buyondo, agamba nti kaabuyonjo abatuuze ze basima teziwangaala olw’ensonga nti ettaka kwe bazisima lya musenyu ng’enkuba bwetonnya omusenyu gusituka wansi olwo kaabuyonjo ne zibimba okukkakkana nga kazambi akulukutidde mu nzizi n’ennyanja Nalubaale ebeetoolodde.\nSsaalongo Buyondo annyonnyola nti, mu biseera by’enkuba babeera mu bweraliikirivu obutagambika era nga batawaanyizibwa obulwadde bw’omusujja gw’omu byenda nga kino kiva ku mazzi ge bakozesa agabeera gakulukutiddemu kazambi.\nBuyondo agamba nti, kaabuyonjo okuwangaala emyaka 6 omuntu kimwetaagisa okukozesa ssente ezisoba mu bukadde 3 ky’agamba nti abatuuze bangi tebazirina kubanga enfuna yaabwe nnafu.\nKuno kusoomoozebwa kwa maanyi kubanga obulamu bwabwe mu biseera by’enkuba bubeera mu katyabaga naddala abaana abato.\nKino akitadde ku bakulembeze ba disitulikiti baagamba nti tebavuddeeyo ku bazimbira kaabuyonjo ey’olukale etuukanye n’omutindo kyokka ng’ensonga eno baagibategeezaako dda.\nSsentebe Buyondo ng'alaga oluzzi mwe basena amazzi amajama\nAmyuka ssentebe wa disitulikiti y’e Masaka, Janat Nakiseka agamba nti baakizuula nga kaabuyonjo z’abatuuze bwe zitasobola kuwangaala olw’okuba nti ettaka lyabwe lya musenyu nga beetaaga okuzimbirwa kaabuyonjo etuukanye n’omutindo.\nAgamba nti, buvunaanyizibwa bwabwe okuzimbira abatuuze bano kaabuyonjo esobola okuyambako ku mbeera eno wabula ekikyalemesezza kwe kuba nti disitulikiti ebadde tennafuna ssente zeetaagisa kuzimba kaabuyonjo abatuuze gye beetaaga.\n“Kaabuyonjo gye twetaaga okuzimbira abatuuze bano yeetaaga okusooka okuzimba wansi n’amatoffaali, enkokoto ate ng’ejja kuba nga yaakunuunibwamu buli lw’ejjula era nga tulina okukozesa ssente eziwerako,” Nakiseka bw’agamba.\nNakiseka asaba abatuuze okwekolamu omulimu gw’okukuuma obuyonjo kibasobozese okwewala endwadde eziyinza okubakwata nga ziva ku bujama.\nAbatuuze basinga kutya bulwadde\nHasifah Nagawa: Mu biseera by’enkuba abaana baffe n’abantu abakulu tulumbibwa nnyo obulwadde bw’ekiddukano, omusujja gw’omu byenda nga biva ku mazzi agalimu kazambi ge tukozesa.\nSlyvia Naluyima: Tusanga okusoomoozebwa kw’okufuna obujjanjabi ku bulwadde ng’omusujja gw’omu byenda olw’amalwaliro agatwetoolodde obutaba na ddagala liguvumula noolwekyo tusaba be kikwatako okutuzimbira kaabuyonjo amangu.\nMathias Kalema: Ssinga tufuna kaabuyonjo tujja kuba tuwonye okulumbibwa endwadde ez’okumukumu kubanga ne ssente ez’okutwalanga mu malwaliro okufuna obujjanjabi zitwekubya mpi.\nDominic Jjumba: Tusaba abakulembeze ku disitulikiti okutulowoozaako etuzimbire kaabuyonjo esaanidde kubanga embeera gye tuwangaliramu teyeeyagaza.\nKitalo! Abafumbo bafiiridde mu nnimiro\nKCCA FC eswamye Gift Ali atakyalina ttiimu\n'Kasooli annyambye okukuuma olusuku mu kyeya'


Bukedde Online - Kabaka asiimye okugenda e Bulemeezi\nGavt. eteekateeka okukwasa Mmengo ebyapa ebirala 82\nKABAKA Ronald Muwenda Mutebi II asiimye okukwasa abawanguzi b’empaka z’ennyimba n’emizannyo eziwakanirwa amasomero mu Buganda engabo ng’omukolo omukulu gugenda kubeera ku St. Janan SS e Bombo ekisangibwa mu ssaza ly’e Bulemeezi- Luweero ku lwa September 13,2014.\nNg’alangirira omukolo guno ku Bulange e Mmengo ku Lwokusatu, Minisita w’ebyamawulire e Mmengo, Dennis Walusimbi Ssengendo yategeezezza nti empaka zino zigendereddwaamu okutumbula ebitone by’abayizi mu nnyimba n’emizannyo bw'atyo n'asaba Obuganda bwonna okujja mu bungi ku mukolo guno.\nEmpaka z’omulundi guno zaatambulira ku mulamwa “ Tweyambise empisa zaffe ez’ennono okulwanyisa Siriimu asitudde enkundi nate”.\nOkusinziira ku kamisona mu minisitule y’ebyenjigiriza e Mmengo, Aloysius Matovu Joy, essomero St. Peters Junior School lyawangula engabo eno.\nKu ngabo endala St. Janan yawangula eyitibwa Muteesa Luwangula era nga bonna ku mulundi guno kwebajja okukwasibwa ebirabo byabwe bino.\nMu ngeri enteekateeka z’okutuuza omumyuka wa Cansala wa Muteesa I Royal University ziwedde nga Polof. Arthur Sserwanga waakutuuzibwa mu kifo kino nga Septermber 3,2014 ku kitebe kya Yunivasite eno ekikulu e Kirumba- Masaka e Buddu.\nOmwogezi wa Yunivaasite eno, Siraje Kizito yategeezezza nti Polof. Sserwanga azze mu kifo kya Polof. Bukenya abadde akolanga omumyuka wa Cansala okutuusa olukiiko olufuzi bwe lwalonze Sserwanga.\n“ Omukolo guno gugenda kubeera gwa kitiibwa kubanga tusuubira Cansala wa Yunivasite eno Ssabasajja Kabaka, ate Polof. Sserwanga musajja muyivu ddala ng’asuubirwa okuyimusa omutindo gw’ettendekero lino,” Minisita Omubeezi mu ofiisi ya Katikkiro nga mu kiseera kino y’akolanga Minisita w’ebyenjigiriza Noah Kiyimba bwe yategeezezza.\nOlukung'aana lwayogereddwaamu Kangawo Freddie Ntege Ssekamere, akulira St. Janan, Mike Kironde era nga lwetabiddwaako Juliet Najjuma, Ann Nalubega wamu ne Steven Kamya abategeka omukolo gw’e Luweero.\nMukole ku bizibu by'abakyala - Ssekandi\nGiigino emisaala gy'abakozi mu State House: Tamale Mirundi afuna emitwalo 90\nTalina mazzi ga kyama\nEbinafuya akawago omukazi n'alemwa okusiba omusulo\nNfuluma omukka mu bukyala?\n'Ebika by'emmere ebiwonya okufuka ku buliri'


Bukedde Online - Bannamagye abalala balekulidde e Sudan\nBannamagye abalala balekulidde e Sudan\nKim owa Korea asse 4 lwa kuguza Amerika byama...\nBANNAMAGYE b’omu Sudan abaawambye obuyinza bakyalemeddwa okwenywereza mu ntebe gye baggyeemu Pulezidenti Hassan Omar al-Bashir kati atemeza emabega w’emitayimbwa olw’akazito abantu baabulijjo ke bongedde okubassaako.\nAbeekakakaasi nga bali ku nguudo e Sudan.\nAkazito abantu baabulijjo ke batadde ku bannamagye katuusizza abamu ku bagenero abali ku kakiiko akafuzi okusuulawo ebifo byabwe ne beegatta ku Lt. Gen. Ahmed Awad Ibn Auf 65 eyasooka okulayizibwa nga Bashir yaakawambibwa kyokka entebe n’emwokya n’agiddukamu nga tannagiwezaamu wadde olunaku olulamba.\nObuyinza bannamagye baabuwamba ku Bashir nga April 11, 2019 ne bassaawo akakiiko k’amagye akafuzi akayitibwa Military Transitional Council (MTC) nga kaliko bagenero 10 abakulirwa Lt. Gen. Abdel Fattah Abdelrahman Burhan.\nKyokka abantu baabulijjo bagaanyi enfuga ey’amagye era bakyagenda mu maaso n’okwegunga nga bawakanya ebyalangirirwa bannamagye nti bagenda kuwaayo obuyinza mu bantu baabulijjo mu myaka ebiri.\nKu Lwokuna, abakulembeze b’abeekalakaasi abeegattira mu bibiina; ekya Sudanese Professionals’ Association (SPA) ne Alliance for Freedom and Change, baasisinkanye bannamagye abeewahhamya mu buyinza ne babanjulira bye beetaaga oba ssi ekyo bagenda kukunga abantu abasoba mu kakadde babalumbe nabo babatwalaganye nga bashir.\nMu kukkakkanya abantu, Lt. Gen. Abdel Fattah Abdelrahman Burhan akola nga Pulezidenti wa Sudan yakkirizza obumu ku bukwakkulizo bw’abeekalakaasi omwabadde n’okussaawo akakiiko ak’awamu akagenda okukola ku nteekateeka ez’okuzza obuyinza mu nfuga ey’abantu baabulijjo.\nMu kafubo ako, abantu baliko bagenero be beemulugunyizzaako nti be bamu abaali abasaale mu ku bakubamu amasasi agatta bannaabwe abasoba mu 200 ne basaba baggyibwe ku kakiiko k’amagye akafuzi n’enteekateeka zikolebwe okubaggulako emisango.\nBagenero basatu be balumiriza baabano:\nBagenero abaasongeddwaamu ennwe ye: Lieutenant General Omar Zain al- Abdin, Lieutenant General Jalaluddin Al-Sheikh ne Lieutenant General Al- Tayieb Babikir era bano baalekulidde ebifo byabwe ku kakiiko akafuzi.\nSsentebe w’akakiiko k’amagye , Lt Gen Abdel Fattah Abdelrahman Burhan yakkirizza okulekulira kwabe era kino kyakkakkanyizza abeekalakaasi wabula baasabye nti bagenero abo naddala Lieutenant General Jalaluddin Al- Sheikh basimbibwe mu kkooti bavunaanibwe emisango egy’okutta abantu.\nOmwogezi wa gavumenti ya bannamagye, Lieutenant General Shamseddine Kabbashi, yategeezezza nti ensonga ezisinga abantu ze baayanjulidde akakiiko k’amagye zikoleddwaako n’agamba nti okulekulira kw’abamu ku baakakiiko k’amagye akafuzi kye kimu ku byasabibwa abeekalakaasi.\nHassan Omar al-Bashir,\nLt. Gen. Abdel Fattah Abdelrahman Burhan,\nLt. Gen. Ahmed Awad Ibn Auf


Mwana muwala gwe neesibako yandeka mu maziga...\nEmbeera olutuuse wano, kati magye ge gaayingiziddwaawo era ebimotoka by’ago bye bisomba emirambo okuva mu malwaliro naddala mu kitundu ky’essaza Lombardy okutwalibwa mu limbo endala mu bitundu ebirala okuva ezibadde ziziikibwamu okufunda.\nNewankubadde nga biri bwe bityo, wakyaliwo essuubi era Paapa akulembera Mmisa buli kiseera okusaba Katonda avvuunuse ensi eno ekirwadde kino ekikambwe nga n’abasawo bwe batakula emitwe okuzuula eddagala.\nEbyembi n’abasawo abakugu 5 we bwazibidde eggulo nga nabo bafudde ne baweza omugatte gw’abajanjabi abaakafa 13.\nWabula wadde biri bityo, abasawo baagambye nti weebali era beetegefu okukola kyonna ekisoboka okutaasa obulamu wadde bakizudde nga newankubadde omuwendo gw’ebitanda si muotono, abajjanjabi be batamala.\nOmukutu gwa Sky News gwafulumizza ebifaananyi ng’olaba abasawo bavuga obugaali obuliko abalwadde mu nkuubo z’ebitanda mu ddwaaliro erikubyeko nga tebalina we babateeka kyokka nga ne be batadde ku byuma ebibayamba okussa bayaayaana abasinga nga bakutte ku bifuba okulaga nti tebakyalina mukka gubamala era abamu wano we baatondokedde.\nOmukugu mu kukola ku balwadde be bateeka mu kasenge awali abayi ennyo Dr Lorenzo Grazioli mu ddwaaliro lya Paapa Giovanni XXII, yagambye nti ekiseera ky’amaze ng’ajjanjaba abayi ennyo mu busenge buno tabeerangako awo n’awulira ng’asobeddwa kubanga abadde abeera n’eddagala ly’abawa ne bawona.\n“Omulundi guno binsobedde kubanga tuliwo abakugu 100 naye baleeta omulwadde ne mumuteeka ku byuma n’omutunuulira nga ky’osobola okumuwa gwe mukka asse tewali kirala,” Dr Lorenzo bwe yannyonnyodde.\nOmuwendo gw’abalwadde gulinnya e Yitale buli olukya okusinga mu bitundu ebirala byonna eby’ensi.\nWaddde embeera eri bweti, ku ntandikwa y’omwezi Gavumenti yasalawo abantu bonna obutava mu maka gaabwe era ng’omuntu okuva mu kitundu ekimu okudda mu kirala kimwetaaza lukusa lutongole okuva ku poliisi ate ng’ekikutambuza kya nsonga nnyo okugeza okugenda okugula ebyokulya n’okufuna eddagala mu maduuka agalitunda.\nSouth Africa: Yafulumizza ebiragiro ebikambwe ku basaasaanya amawulire ag’obulimba ku Coronavirus. Bakusiba emyezi mukaaga, okuwa engassi oba okukola ebibonerezo byombi.\nl Amerika: Pulezidenti Donald Trump addirizza obukwakkulizo bw’abali mu kunoonyereza ku ddagala eriyinza okuwonya, abakkirizza okukola mu bwangu nti basobola n’okubuuka emitendera egimu egibalwisa basobola okuzuula amangu eddagala eriwonya ekirwadde kino. Abantu obukadde 40 e California babalagidde basigale waka. Mu ngeri y’emu Dr. Anthony Fauci akulira US National Institute of Allergy and Infectious Diseases alabudde abavubuka nti bakomye okweyibaala balina okutwala ekirwadde kino nga kibi ekisobola okutta buli muntu.\nl China: Eggulo yategeezezza nti teyabaddeyo na balwadde bapya be yazudde era n’abo 39 be yafunye baavudde mu mawanga amalala ne babazuulira e China. Luno lwabadde lunaku Lwakubiri nga China tefunyeeyo bannansi bapya abakwatiddwa.\nl Buyindi: Katikkiro wa Buyindi Narendra Modi, yalagidde abakadde abasussa emyaka 80 okusigala nga beggalidde mu mayumba. Yabakuutidde okwewala olugambo n’amawulire agatakakasiddwa.\nl Bungereza: Eyise abasawo abaawummula 65,000 bakomewo ku mirimu bayambeko. Wabula eno, omuwala ow’emyaka 39 eyakwatiddwa ssennyiga ono alabudde abavubuka banne obutasaagira mu kulabula kubaweebwa era teyandyagadde bayite mu ky’aliko kati kubanga n’abavubuka kabakwatira ddala.


Omweso gw'Endagakintu (The Chemical table of elements) - Wikipedia\nOmweso gw'Endagakintu (The Chemical table of elements)\nGakuweebwa Charles Muwanga !!! Omweso gw'endagakintu ez'enkyusabuzuba(Chemical table of elements) .Fakikya ku Essomabuziba(Facts on Chemistry)\nOmweso gw'endagakintu era osobola okuguyita Taabulo ya erementi. Omweso gw'endagakintu mu lungereza gweguyitibwa “Periodic table “. Etteeka ly'endagakintu(the law of chemical elements) ligamba nti ebinnyonnyozo by'enkyusabuziba(chemical properties) eby'endagakintu bisinziira ku bungi bwa buziba oba ka tugambe ku namba ya buziba ( atomic numbers).\nEndagakintu mu mweso ogw’emigalamiro ( the periodic table) zisengekebwa mu migalamiro( rows or periods) n’ebibinja by’ obusimbalaala(Groups of columns) . Buli gumu ku misengeko omusanvu gujjuzibbwaamu omuwendo gw'obuziba oba namba y'obuziba(atomic number) mu kundingana. Ebibinja ebiri mu busimbalaala birimu endagakintu ezirina ensengeka(configuration) y’emu mu kisosonkole eky’ebweeru(outer shell), ekiviirako endagakintu eziri mu bibinja bino okuba nga zirina ebinnyonnyozo b'enkyusabuziba(chemical properties) bye bimu.\nObusannyalazo( electrons) mu kisosonkole eky’ebweeru w'obuziizi buyitibwa busannyalazo obw'ekiyayaano(valence electrons). Obusannyalazo obw'ekiyayaano (Valence electrons) bwe bulaga enkula n’ekikyusabuziba(chemical reactivity) eky'endagakintu era bwenyigira mu nkwasowazo ez'ekikyusabuziba(chemical bonding). Namba ez’ekirooma eziri waggulu wa buli kibinja ziraga namba y’obusannyalazo bw'ekiyayaano(valence electrons).\nMu somo ly'ebyobuziba(Chemistry), waliwo fakikya mwenda z’olina okusooka okumanya:\n(i)\tNti ebyobuziba oba essomabuziba ly’essomo lya nabuzimbe(matter) n’amasoboza awamu n’enkolagana wakati wa bino ebibiri. Ebyobuziba sayansi wa nsibo akwatagana ennyo n’essomabuzimbe(Physics) era nga kumpi amasomo gano gombi gatera okusonjolwa mu ngeri emu.\n(ii)\tNti buli nzitoyo ekolebwa erementi za kemiko, ezawulibwa buli emu okuva ku ndala okusinziira ku muwendo gwa konta (protons) ezizirimu.\n(iii)\tEndagakintu ez'ekikyusabuziba(Chemical elements) zisengekeddwa mu nziring’ana y"Omuwendo ky'akaziba" oba kiyite "namba y'akaziba"(atomic number) ogudda waggulu mu "omumweso gw'endagakintu"(table of chemical elements). Endagakintu(element) esooka mu mweso guno ye ayidologyeni oba kitondekamazzi (hydrogen).\n(iv)\tBuli ndagakintu mu mwesoeba n’obubonero bw’ennyukuta kamu oba bubiri. (v)\tKu tempulikya ey’ekigero (At room temperature) waliwo erementi za kakulukusi bbiri zokka, bbolomayini (bromine) ne makyule (mercury).\n(vi)\tErinnya lya essomabuziizi obw’amazzi(The chemistry of water), H2O, ye bbiri-ayidologyeni-emu-okisayidi (dihydro-gen monoxide).\n(vii)\tEndagakintu ezisinga obungi biba byuma oba kiyite meto (metals) ate era ebyuma ebisinga obungi bya siriva oba kivuvuvu (grey) Meto zokka ezitali za siriva ziri zaabu ne kkopa.\n(viii)\tOmuntu azuula endagakintu y’atera okugiwa erinnya.\n(ix)\tKyokka waliwo endagakintu ezibbulwa mu Bantu nga Mendereviyamu oba Eyensiteniyamu), ezibbulwa mu bifo nga Kalifoniyamu ne Amerikamu, n’ezo ezibbulwa mu bintu ebirala.\n(x)\tYadde nga oyinza okubalira zaabu mu erementi ezebbaliririrwa (rare) ekituufu kiri nti zaabu ali mu magombe g’ensi mungi ekimala.\n"Ebyuma n’ebitali byuma"\nNjawulo ki eri wakati w’ebyuma n’ebitali byuma\nEndagakintu zawulibwamu ebyuma (metals) n’ebitali byuma (nonmetals), okusinziira ku bisonjozo byazo. Ka tutunuulire enjawulo wakati w’ebyuma n’ezitali byuma:\nEndagakintu ezisinga za kyuma. Mu mweso ge'endagakintu, ebyuma byawulibwa ku bitali byuma ne layini eya zigizzaaga eyita mu erementi eya kaboni, Fosiferaasi, sereniyaamu, ayodiini ne ladoni. Erementi zino n’ezo eziri ku ddyo wazo z’ezo ezitali byuma ate erementi eziddirira ku kkono wa layini ziyitibwa byuma ebya kibogwe (metalloids or semimetals) era ebisonjozo byazo biri wakati w’ebisonjozo eby’ekyuuma n’ekitali kyuuma. Ebisonjozo eby’okungulu n’eby’obuziba ebya ebyuma n’ebitali byuma bye byeyambisibwa okuzaawula.\nEbisonzojo ebyo ku ngulu eby’Ekyuma (Metal Physical Properties):\n•\tOkunyereketa (shiny)\n•\tBirandizo by’ebbugumu n’amasannyalaze ebirungi\n•\tBisanuukira ku tempulikya ya waggulu nnyo (high melting point)\n•\tBikwafuwavu nnyo (high density) nga obigerageranyizza n’ekigero kyabyo.\n•\tBisobola okunyigirizibwa okubiteeka mu nkula yonna (malleable)\n•\tBisobola okukolebwamu waya (are ductile )\n•\tBiba bya nkalubo ku tempulikya eza bulijjo okujjako makyule.\n•\tZa kitangazziba (opaque), ekitegeeza biziba ekkubo ly’ekitangaala era ekitangaala tekibiyitamu.\n•\tBivuga nga ekide (are sonorous ) nga bikubiddwako\nEbisonjozo eby’obuziba obw’ekyuma (Metal Chemical Properties)\n•\tEbyuma biba n’obusannyalazo 1-3 mu kisosonkole oba ekire ekyebulunguludde nnyukiriasi y atomu ey’ekyuma.\n•\tEbyuma bifuma (corrode) mangu nga mu ngeri y’okuvunda okuva ku kutomeggana kwa ekitondekamazzi ne okisigeni.\n•\tZiviibwako mangu obusannyalazo(electrons)\nEbisonjozo ebyo ku ngulu ebya ndagakintu ezitali Kyuma\n•\tTezimyansamyansa oba tezimasamasa.\n•\tTezirandiza bulungi bbugumu oba amasannyalaze.\n•\tNkalubo ezitasobola kukolebwamu waya (nonductile solids).\n•\tNkalubo ezsesebbuka oba okwatika amangu.\n•\tZiyinza okuba enkalubo, kakulukusi oba ggaasi ku temmpulikya eya bulijjo.\n•\tZa kitangayisa nga olupapula.\n•\tTebivuga nga kide (are not sonorious).\nEbisonjozo eby’obuziba obwa ndagakintu etali kyuma\n•\tEtera okuba n’obusannyalaza 4-8 mu kire ekyebulungudde nnyukiriyasi. Erementi ezitali za kyuma mulimu:\n•\tKitondekamazzi/Ayidologyeni (Hydrogen)\n•\tSalufa (Sulphur)\n•\tSereniyaamu (Selenium)\nOmweso gwa Endagakintu(Chemical Table)\nEkipande kya endagakintu oyinza okukiyita Omweso gwa Endagakintu, Taabulo ya Endagakintu oba Mweso gwa Mandeevu. Nze ku lwange njagadde taabulo oba ekipande kino nkiyite mweso aboogezi b’oluganda gwe basinga okutegeera.\nOmweso gwa endagakintu kiba kipande (chart) ekisengeka endagakintu zonna eziriwo mu butonde kyokka mu myaka mitono egiyise taabulo eno eyongeddwako endagakintu entono ezikoleddwa omuntu nga pulatinaamu.\nBw’oba wakakuba eriiso ku taabulo eno awatali kweroboza olaba ey’ekintabuli naye ensengeka yayo si ya kintabuli n’akatono kubanga buli musimbalaala ogwesimbye gubaamu enziringana ya erementi ezirina ebinnyonnyozo bye bimu. Ku ddyo asemberayo ddala ogw’omweso gwa erementi guno we wasangibwa erementi litiya (lithium), sodiya (sodium), potasiya (potassium), lubidiya (rubidium), Kyesiya (Caesium) ne fulankiya (francium). Zino ze endagakintu ez’olunnyo (alikali elements).\nOkusinziira ku Dimitiri Mandeevu, singa erementi zonna ziba zisengekeddwa mu nziring’ana ey’obuzito bwazo, enzirng’ana ey’omugalamiro ey’ebinnyonnyozo yeyoreka. Kino kyalagibwa mu Etteeka ly’obugalamivu (law of periodicity)” okusinziira ku Dimitiri Mandeevu.\nMu butuufu oluvannyuma kyakakasibwa nti mu atomu mulimu ekibalo ekidda waggulu okuyita mu mitendera emigereke buli oli lw’ava ku ndagakintu emu okudda ku ndala.Ekibalo kino kisibuka mu kyagi eya nyukiriyasi esangibwa mu makkati ga atomu.\nEssomabuziba bw'akaziba(atom) kisinziira ku muwendo gwa busannyalazo nga guno guba gwenkanankana ne konta era kino kiyitibwa omuwendo gw'akaziba oba namba y;akaziba(atomic number).\nOkusobola okwesa omweso gw'obuziba obulungi olina okusooka okunnyonnyoka obuzimbe bw’omweso guno. Mu mweso gw'obiziba mulimu emigalamiro (rows) n’emisimbalaala (columns). Emigalamiro n’emisimbalaala mu mweso gwa endagakintu giraga ki ?\nOkusobola okwesa omweso gw'endagakintu obulungi olina okusooka okumanya nti “obusimba”(vertical/column) bulaga “kibinja”(group) ate obugalamivu(raws) bulaga migaramiro(periods).\nEmisimbalaala emyesimbu (vertical columns) giraga erementi ezirina ebisonjozo bye bimu kubanga ziba n’omuwendo gw’obusannyalaza bwe bumu mu kisosonkole kyazo ekyo ku ngulu. Omuwendo gw’obusannyalaza mu kisosonkole ekyo kungulu gwe gusinga okuvaako engeri endagakintu gy’eva mu mbeera n’ekyusa obuziba bwayo ng'ekwataganye n'endagakintu endala .\nEmigaramiro emigalamivu(horizontal rows, periods) si kikulu nnyo. Obuzito oba ekigero kya erementi (kubanga omuwendo gwa konta ekitegeeza n’obusannyalaza) gweyongera buli lw’odda ku ddyo ne wansi.\nEmiyitiro gy’obusannyalazo, Ebyebulungulo n’Ebyebulungo (Orbitals and orbits)\nEmiyitiro gy’obusannyalazo n’ebyebulungulo kintu kye kimu?\nKy’olina okusooka okumanya kwe kuba nti mu atomu, obusannyalazo (electrons) buba ne kyagi eya negatiivu ate nga busangibwa mu miyitiro gya busannyalaza (obwetoloola buli atomu. Emiyitiro gy’obusannyalazo (erectron shells) n’ebyebulungulo (orbitals) byekuusiza ku kintu kye kimu. Okutwalira awamu zino nziringana za mitendera gya (series of energy levels) okwetoloola nnyukiriyasi y'obuziba.\nEkyebulungulo ky’obusannyalazo kye kimu n’omutendera gw’amasoboza (energy level)?\nBuli kyebulungulo ekiri mu muyitiro (shell, medium) kirina enkula ey’enjawulo ate nga kiragibwa n’ennyukuta nga s, p. Tewali byebulungulo bibiri birina mutendera gw’amasoboza gwe gumu Omuyitiro gw’akasannyalazo (electron shell) mwe musangibwa ekyebulungulo.\nEbyebulungulo (the orbitals) bisengekeddwa mu miyitiro (shells) n’obuyitiro (subshells), ate emitendera gy’amasoboza gye gimu  okujjako nti mu bibiina ebya waggulu emiyitiro (shells) giyitibwa bire bya busannyalaza(electron clouds), kyokka byombi bitegeeza kye kimu.\nEnkulungo bwe yetoloola enjuba yayo, ekkubo lyayo ery’enkomeredde eriyitibwa ekyebulungo (orbit) liyinza okutonnyezebwa (to plot). Ne atomu tuyinza okugiraga mu ngeri y’emu ng’obusannyalaza obwebulunga okwetoloola nnyukiriyaasi.\nKyokka ekituufu tekiba ekyo kubanga obusannyalazo mu butuufu busajjaalaatira (to inhibit) mu bibangirizo (regions of space) ebiyitibwa ‘ebibulungo” (ebyebulungo (orbitals). Ebibulungo n’ebyebulungulo (Orbits and orbitals) biwulikika nga ebifaanagavu kyokka birina amakulu ga njawulo ddala.\nEndagakintu zonna mu migaramiro (periods, raws) zirina omuwendo gw’ebyebulungulo eby’obusannyalazo (erectronic/atomic orbitals) gwe gumu. Buli endagakintu mu mugalamiro ogusooka waggulu (first raw/period) erina ekyebulungulo kimu eky’obusannyalazo (erakitooni) bwakyo. Ate endagakintu zonna mu mugalamiro ogw’okubiri (second period, raw) zirina ebyebulungulo bibiri eby’obusannyalazo bwazo. Kino kigenda bwe kityo okudda wansi mu taabulo.\nEmisimbalaala emyesimbu (vertical columns_ biba bibinja. Endagakintu ezibeera mu kibinja ziba n’omuwendo gw’obusannyalazo bwe bumu mu byebulungulo byabwo. (Ekitegeeza nti ziba ne kyagi y’emu). Buli endagakintu mu musimbalaala ogusooka (ekibinja ekisooka) erina akasannyalazo kamu mu muyitiro gwayo oqwo ku ngulu.\nBino wansi bye bibinja bya endagakintu (mu misimbalaala):\n•\tEbyuma ebya ebisebengerevu (alkali metals).\n•\tEvyuma ebyo mu ttaka ebisebengerevu (alkaline earth metals)\n•\tEbyuma biri mu mugendo (transit metals)\n•\tEbyuma ebirala (other metals)\n•\tEbitali byuma (Non-metals)\n•\tHalogens•\tGgaasi entebenkevu (noble gases)\n•\tErementi ez’omu ttaka ezitalabikalabika (rare earth Metals).\nEbinnyonnyozo bya buli ndagakintu:\nMu mweso gwa erementi buli erementi ennyonnyolebwa ba bino:\n(a)\tErinnya: ekyokulabirako: Litiya\n(b)\tAkabonero: Li\n(c)\tNamba ya atomu:: 3\n(d)\tEnzitoya ya atomu: 6.941 amu\n(e)\tEntikko y’okumerenguka: 180.54 °C (453.69 K, 356.972 °F)\n(f)\tEntikko y’okwesera: 1347.0 °C (1620.15 K, 2456.6 °F)\n(g)\tNamba ya Konta/Obusannyalazo: 3\n(h)\tNamba ya nampa: 4\n(i)\tEkiti mw’egwa: Kyuma eky’olunnyonnyo (Alkali Metal )\n(j)\tObuzimbe bwa muweke: Kyesatuza (cubic)\n(k)\tObukwafuwavu @ 293 K: 0.53 g/sm3\n(l)\tKkala: siriva Omweso gwa erementi guyinza okulagibwa mu taabulo okulaga: Manya: Laba omweso gw'endagakintu ewasembayo.\nKy’olina okumanya kwe kuba nti obubonero bwa erementi obw’oluganda okufaanana n’obwolungereza bwonna tubwewoze okuva mu lulattini n’olugereeki (oluyonaani) kubangaensibuko z’amannya ago ezisinga obungi ziva mu nnimi ezo ebbiri.\nMu ngeri y’emu amannya ga erementi agasinga obunji oluganda lugewoze mu lungereza era ka tugambe mu lulattini na lugereeki ne tugawa enjatula n’empandiika ey’oluganda. Erementi bbiri zokka ezibadde n’amannya mu luganda, zzaabu (gold) ne “kkalwe” (iron) ze zitewoleddwa mu mweso gw’oluganda kyokka obubonero bwazo okufaanana n’obulala bwonna tubwewoze era akabonero ka kkalwe kali “Fe” akava mu ky’olulattini “ferrum” n’akabonero ga Zzaabu “Au”.\n1.\tEndagakintu zino ziri mu kibinja ki? a.\tFe b.\tSulufa c.\tAyodiini d.\tCa\n2.\tEndagakintu zino ziri mu mugalamiro (period, raw) ki? a.\tRb b.\tGe c.\tHe d.\tI\n3.\tOmugalamiro kye ki?\n4.\tWandiika obubonero bw'endagakintu zino: a)\tKkalwe b)\tZzaabu c)\tMaginezia d)\tPotasiya\nEndagakintu Akabonero\tNamba y'Akaziba\tNamba ya Konta\tNamba y’obusannyalazo\tEnzitoya ya akaziba\tEbibinja\tOmugalamiro\tEmitendera gy’amasoboza\nDimiti Mandeevu (Dmitri Mendeleev) yafulumya omweso gw'endagakintu ogwasooka mu 1869. Yalaga nti singa endagakintu zisengekebwa okusinziira ku buzito bw'akaziba (atomic weight), kivaamu omusengeko (pattern) nga ebinnyonnyozo by'endagakintu bidding’ana mu bugalamivu (periodically).\nKyokka okusinziira ku kunoonyereza kwa munnassomabutonde Henry Moseley, kyakakasibwa nti omweso gw'endagakintu yesigamye ku namba ya atomu edda waggulu (increasing atomic number) so si ku buzito bwa atomu. Omweso oba Taabulo eno eyalimu ennongoosereza yali esobola okukozesebwa okulagula ebinnyonnyozo bya erementi eezitannaba kuvumbulwa.\nEndagakintu mu mweso gw’Emigaramiro zisengekeddwa mu migaramiro (raws) n’ebibinja (groups. Buli gumu ku migaramiro omusanvu ejjuzidwamu mu nzering’ana ne namba ya atomu (atomic number).\nEbibinja birimu erementi ezirina obusengeke bw’obusannyalaza bwe bumu (same electron configuration) mu kire oba ekisosonkole ekyo kungulu, ekiviirako erementi eziri mu kibinja okuba nga birina ebinnyonnyozo bya kemiko ebigwa mu kiti ekimu.\nObusannyalaza mu kisosonkole eky’o kungulu buyitibwa busanyalaza bwa valansi (valence electrons). Obusannyalaza obwa valansi bwe busalawo ku binnyonnyozo n’entomaggana eya kemiko eya erementi era bwenyigira mu nkwaso ez'enkyusabuziba (chemical bonding).\nNambiso z’ekirooma(Roman numerals) ezisangibwa waggulu wa buli kibinja ziraga namba y’obusannyalaza obwa valaensi eya bulijjo.\nAmannya ga endagakintu mu luganda, olungereza n’ensibuko ey’olulattini Zino ze endagakintu ez’Oluganda ezaava mu Lulattini:\n•\tAluminamu (aluminum) (akabonero Al kava mu kya lulattini alumen)\n•\tAntimoniya (antimony) (akabonero Sb kava mu ky’olulattini stibium)\n•\tBereriyamu(beryllilium) (akabonero Be kava mu ky’olulattini Beryllus)\n•\tBisemuusi (bismuth) (akabonero Bi kava mu ky’olulattini bisemutum)\n•\tBboroni (boron) (akabonero B kava mu ky’olulattini Baurach ekiva mu kya Buperusi Borax)) •\tKadimiyaamu(cadmium )\t(akabonero Cd kava mu ky’olulattini Cadmus)\n•\tSeziyamu (caesium) (akabonero Cs kava mu ky’olulattini Caesius)\n•\tKalisiyaamu (calcium) (akabonero Ca kava mu ky’olulattini calx)\n•\tKaboni (carbon) (akabonero C kava mu ky’olulattini carbo)\n•\tSeriyaamu (cerium)\t(akabonero Ce kava mu ky’olulattini ceres)\n•\tKkopa (copper ) (akabonero Cu kava mu k’olulattini cuprum)\n•\tKopenisiyaamu(copernicium) (akabonero Cn kava mu linnya ly’olulattini Copernicus)\n•\tZaabu (gold )\t(akabonero Au kava mu ky’olulattini aurum)\n•\tYindiyamu (indium ) (akabonero In kava mu ky’olulattini indigo)\n•\tKkalwe(iron) (akabonero Fe kava mu ky’olulattini ferrum)\n•\tFuloliini (fluorine) (akabonero F kava mu ky’olulattini Fluor)\n•\tGaliyamu (gallium ) (akabonero Ga kava mu ky’olulattini Gallia)\n•\tJemaniyamu (germanium (akabonero Ge kava mu ky’olulattini Germania)\n•\tKafuniyamu (hafnium) (akabonero Hf kva mu ky’olulattini Hafnia)\n•\tKasiyamu (hassium) (akabonero Hs kava mu ky’olulattini Hassia)\n•\tKolumiyamu(holmium) (akabonero Ho kava mu ky’olulattini Holmia)\n•\tPulambiyamu (lead) (akabonero Pb kava mu ky’olulattini plumbum)\n•\tLutetiyamu (lutetium) (akabonero Lu kava mu ky’olulattini Lutetia)\n•\tManganeezi (manganese) (akabonero Mn kava mu ky’olulattini Magnetum) •\tMakyule (mercury) (akabonero Hg kava mu ky’olulattini hydragyrum (okuva mu kirala Mercurius))\n•\tNeputuniyaamu(neptunium) (akabonero Np kava mu ky’olulattini Neptunus)\n•\tNajeni(nitrogen) (akabonero N kava mu kya lulattini nitrum-genes)\n•\tOsimiyaamu(osmium) (akabonero Os kava mu kya lulattini osme)\n•\tPaladiyaamu (Palladium) (Akabonero kaba Pd. KIva mu kya lulattini Pallus)\n•\tFosiferaasi(phosphorous )(akabonero P kava mu kya lulattini phos-phoros)\n•\tPulatinaamu(platinum) (akabonero Pt kava mu kya lulattini platina)\n•\tPulatoniyaamu (plutonium) (akabonero kaba Pu. Kino kiva mu kya lulattini Pluto)\n•\tPoloniyaamu (polonium) (akabonero kaba Po .Kino kiva mu kya lulattini Polonia)\n•\tPotasiyaamu (potassium) (akabonero K kava mu kya lulattini kalium (nakyo ekibbulwa mu potassa)) •\tLadiyaamu (radium) (akabonero Rakava mu kya lulattini radius)\n•\tLadoni (radon)(akabonero Rn kava mu kya lulattini radium)\n•\tLekemiyaamu (rhenium) (akabonero Re kava mu kya lulattini Rhenus)\n•\tLubidiyaamu (rubidium)(akabonero Rb kava mu kya lulattini rubidus)\n•\tLuseniyaamu (ruthenium) (akabonero Ru kava mu kya lulattini Ruthenia)\n•\tSikandiyaamu (scandium) (akabonero Sc kava mu kya lulattini Scandia)\n•\tSirikooni (silicon) (akabonero s kava mu kya lulattini silicis)\n•\tSiriva (silver) (akabonero Ag kava mu kya lulattini argentum)\n•\tSodiyamu (sodium) (akabonero Na kava mu kya lulattini natrium)\n•\tSalufa (sulphur) (akabonero S kava mu kya lulattini sulfra)\n•\tTeruniyaamu (tellurium) (akabonero T kava mu kya lulattiini tellus)\n•\tTtiini (Tin )(akabonero Sn kava mu kya lulattini stannum)\n•\tTangasiteeni (tungsten) (akabonero W kava mu kya lulattini wolfram)\n•\tYulaniyaamu (uranium) (akabonero U kava mu kya lulattini uranus)\n•\tAkabonero: Ac •\tNamba y'akaziba: 89 •\tKiva mu kya lugereeki aktinos (ray , omugendo )\n•\tAkabonero: Al •\tNamba y'akaziba: 13 •\tKiva mu kya Lulattini alumen, oba"ekikaawa ennyo ".\n•\tAkabonero: Sb •\tNamba y'akaziba: 51 •\tKiva mu kya kugereeki anti anti (ekiraga okuwakanya ) ne monos (ekitali kyokka)\n•\tAkabonero : Ar •\tNamba y'akaziba: 18 •\tKiva mu kya lugereeki argon (ekyebafu)\n•\tAkabonero: As •\tNamba ya atomu : 33 •\tKiva mu kya lulattini arsenicum, ekitegeeza g "ekya kyenvu ".\n•\tAkabonero l: At •\tNamba y'akaziba: 85 •\tKiva mu kya lugereeki astatos (unstable)\n•\tAkabonero : Ba •\tNamba y'akaziba: 56 •\tKiva mu kya lugereeki barys (heavy)\n•\tAkabonero : Br •\tNamba y'akaziba: 35 •\tKiva mu kya lugereeki brômos (stench)\n•\tAkabonero : Cd •\tNamba y'akaziba : 48 •\tKiva mu kya lugereeki word kadmeia (erinnya eryedda calamine) n’ekigambo ky’olulattini cadmia.Cadmus, mu kugereesa kw’abagereeki, yatandikawo Thebes.\n•\tAkabonero: Ca •\tNamba y'akaziba : 20 •\tOkuva mu ky’olulattini calcis (lime)\n•\takabonero: C •\tnamba y'akaziba : 6 •\tkiva mu kya lulattini carbo (coal)\n•\takabonero: Ce •\tnamba y'akaziba: 58 •\tKiva mu kya lulattini Ceres (asteroid), ekiva mu ky’olulooma Demeter, lubaale omukyala ow’ebyobulimi n’obulunzi.\n•\takabonero : Cs •\tnamba y'akaziba : 55 •\tkiva mu kya lulattini wordcaesius (bbululu nga ow’olubaale)\n•\takabonero : Cl •\tnamba y'akaziba: 17 •\tkiva mu kya lugereeki khlôros (kiragala)\n•\takabonero: Cr •\tnamba y'akaziba : 24 •\tkiva mu kya lugereeki chrôma (kkala)\n•\takabonero : Cu •\tnamba y'akaziba: 29 •\tKiva mu kya lulattini cyprium, ekyabbulawa mu kizinga Cyprus awaazaalibwa Aphrodite.\n•\takabonero : Dy •\tnamba y'akaziba : 66 •\tKiva mu kya lulattini dysprositos (ekitegeeza “kizibu okutuukako”).\n•\takabonero: F •\tnamba y'akaziba : 9 •\tkiva mu kya lulattini fluo (okukulukuta )\n•\takabonero : Au •\tnamba y'akaziba: 79 •\tKiva mu kya lulattini aurum (zaabu). Mu kigereeso ky’abalooma, Aurora yali lubaali w’obudde obuwungeera (dawn)—nga olubaale lultunul nga kkala ya zaabu.\n•\takabonero : He •\tnamba y'akaziba : 2 •\tKiva mu kya lugereeki hêlios (enjuba); Helios mu kigereeso ky’abagereeki kitegeeza lubaale w’enjuba.\nAyidologyeni / Kitondekamazzi (Hydrogen)\n•\takabonero : H •\tnamba ya atomu: 1 •\tKiva mu bigambo bya lugereeki hudôr (ekitegeeza amazzi) ne gennan (okutondeka, to generate).\n•\takabonero: I •\tnamba ya atomu: 53 •\tKiva mu kya lugereeki iôdes (kkala ya violet).\n•\takabonero : Ir •\tnamba y'akaziba : 77 •\tKiva mu kya lugereeki iridis (ekitegeeza ekkamiso, rainbow). Lubaale w’abagereeki omukazi, Iris, yayambalanga akakofiira aka kkala ez’enjawulo.\n•\takabonero : Fe •\tnamba y'akaziba: 26 •\tKiva mu kya lulattini ferrum (iron)\n•\takabonero : Kr •\tnamba y'akaziba : 36 •\tKiva mu kya lugereeki kryptos (ekitegeeze “kyekweese). Mu lungereza olwa kati ebigambo nga "encrypt" bijjibwa mu lugereeki\n•\takabonero: La •\tnamba y'akaziba : 57 •\tKiva mu kya lugereeki lanthaneis (okubeera mu mbeera ey’okwekweka).\n•\takabonero : Pb •\tnamba y'akaziba : 82 •\tKiva mu kya lugereeki protos (okukulembera oba okusooka). Abagereeki abamu baalowooza nti lubaale eyasooka bonna ye yali Protogonus, oba "omuggulanda". •\tAkabonero Pb kava mu kya lulattini plumbum (ekisooka)\n•\tAkabonero : Li •\tNamba y'akaziba : 3 •\tKiva mu kya lugereeki lithos (ejjinja)\n•\tAkabonero : Mn •\tNamba y'akaziba : 25 •\tKiva mu kya lulattini mangnes (magineeti)\n•\tAkabonero : Mo •\tNamba y'akaziba : 42 •\tKiva mu kya lugereeki molubdos (Ekisooka , lead)\n•\tAkabonero : Nd •\tNamba y'akaziba: 60 •\tKiva mu bya lugereeki neos (ekipya) ne didymos (ebirongo). Abalongo bali nnyo mu kigereeso ky’ekigereeki, okuva ku Dioscuri (Castor & Polydeuces) okutuuka ku balongo ab’ebutonda (Artemis & Apollo).\n•\tAkabonero : Ne •\tNamba y'akaziba : 10 •\tKiva mu kya lugereeki neos (ekipya)\n•\tAkabonero : Np •\tNmba ya atomu: 93 •\tKibbulwa mu lubaale w’abalooma Neptune, lubaale w’ennyanja, abagereeki gwe bayita Poseidon mu kigereeso kyabwe.\n•\tAkabonero : Nb •\tnamba y'akaziba: 41 •\tKiva mu Niobe, muwala wa kabaka ow’kigereeso (Tantalus). Yakudaalira Leto nti ye alina abaana babiri bokka okugerageranya n’abalenzi be musanvu n’abawala be musanvu. Apollo ne Artemis kwe kutta omwana we. Niobe, nga takyetegeera, yafuusibwa balubaale olwazi.\n•\tAkabonero : Os •\tNamba y'akaziba : 76 •\tKiva mu ky’olugereeki osmë (olusu)\n•\tSymbol: O •\tNamba y'akaziba : 8 •\tKiva mu bigambo bya lugereeki oxus (asidi) ne gennan (okutondeka , generate)\n•\tAkabonero : Pd •\tNamba y'akaziba : 46 •\tKiva mu lubaale omukazi ow’abagereeki (Pallas).\n•\tAkabonero : P •\tNamba ya atomu : 15 •\tKiva mu bigambo by’olugereeki phôs (ekitangaala) ne phoros (omuzaazi), Phosphoros yali lubaale w’ekitangaala mu kigereeso ky’abagereeki\n•\tAkabonero : Pu •\tNamba y'akaziba : 94 •\tKiva mu nkulungo y’enjuba Muwanga Pluto (nakayima) ne lubaale w’abalattini ow’emagombe.\n•\tAkabonero : K •\tNamba y'akaziba: 19 •\tEnsibuko y’erinnya potash - lumondo •\tEnsibuko y’akabonerp eri mu kya lulattini kalium\n•\tAkabonero : Pr •\tNamba y'akaziba : 59 •\tKiva mu bya lugereeki prasios (kiragala ) ne didymos (birongo )\n•\tAkabonero : Pm •\tNamba y'akaziba : 61 •\tOkuva mu Titan Prometheus eyabbaomuliro gw’ekikaayo n’aguwa omusajja.\n•\tAkabonero : Pa •\tNamba ya atomu : 91 •\tKiva mu kya lugereeki protos (ekisooka) [kyaava mu kisooka (lead)].\n•\tAkabonero : Ra •\tNamba y'akaziba : 88 •\tKiva mu kya lulattini radius (, omugendo ray)\n•\tAkabonero : Rh •\tNamba y'akaziba : 45 •\tKiva mu kya lugereeki rhodon (ekimuli kya looza ) Lubidiyamu (Rubidium)\n•\tAkabonero : Rb •\tNamba y'akaziba : 37 •\tKiva mu kya lulattini rubidus (kasaayi, myufu )\n•\takabonero: Ru •\tnamba y'akaziba: 44 •\tkiva mu kya lulattini Ruthenia (Russia)\n•\takabonero : Se •\tnmba y'akaziba : 34 •\tkiv mu kya lugereki Selênê, lubale w’omwezi\n•\takabonero : Na •\tnamba y'akaziba : 11 •\tkiva mu soda (Na2CO3) •\takabonero kava mu kya lulattini natrium (sodium)\n•\takabonero : Si •\tnamba y'akaziba : 14 •\tkiva mu kya lulattini silex (flint)\n•\takabonero S •\tnamba y'akaziba : 16 •\tkiva mu kya lulattini sulfur (brimstone)\n•\takabonero : Ta •\tnamba y'akaziba : 73 •\tKibbulwa mu kabaka Tantalus, mutabani wa Zeus.\nTekinetiyamu (Technetium) •\takabonero : Tc •\tNamba y'akaziba : 43 •\tKiv mu kya lugereeki technêtos (artificial)\n•\tAkabonero : Te •\tNamba y'akaziba : 52 •\tKiva mu kya lugereeki tellus (Ensi , Ettaka)\n•\tAkabonero : Tl •\tNamba y'akaziba : 81 •\tKiv mu kya lugereeki thallos (young shoot)\n•\tAkabonero : Sn •\tNamba y'akaziba : 50 •\tKiva mu kya lulattini vstannum (tin)\n•\tAkabonero : Ti •\tNamba y'akaziba : 22 •\tKiva mu kya lugereeki titanos (Titans). Ba Titans be balubaale abaasookawo nga ba Olympians tebannabaawo.\n•\tAkabnero : U •\tNamba y'akaziba : 92 •\tKiva mu nkulungo ya njuba muwanga Uranus, eyali katonda w’ekikaayi (olubaale)\n•\takabonero: Xe •\tNamba y'akaziba : 54 •\tKiva mu kya lugereeki xeno\nEkibuuzo: Erementi ki ejja akabonero kayo okuva mu erementi y’olulattini aurum, ekitegeeza okusanana (okumasamasa)?\nEkibuuzo: Erementi ki eraga ekipooli ky’ebiramu (organic compound)?\nAyidologyeni / Kitondekamazzi\nBino bigyidwa ku "https://lg.wikipedia.org/w/index.php?title=Omweso_gw%27Endagakintu_(The_Chemical_table_of_elements)&oldid=21937"\nLuno olupapula lwasemba okukyusibwamu ku 16:00, 23 Gusooka 2017.


Bukedde Online - Nnaabagereka asiimiddwa aba lotale\nMmengo ekoze omukago n'aba lotale\nNNABAGEREKA Sylivia Nagginda asiimiddwa abakyala bannalotale olw’obukulembeze bwalaze mu kutumbula okuyimusibwa kw’omwana omuwala n’abakyala mu ggwanga okutwalira awamu.\nBino byabadde ku Serena Hotel ku Lwomukaaga March 9,2019 ku kijjulo ky’abakyala bannalotale ng’ekirabo kino kyamukwasiddwa Gavana wa lotale atwala Uganda ne Tanzania, Sharmila Bhatt.\n“Ng’abakyala twetaaga obukulembeze obunatuyamba okutakula ku nsonga ezisomooza enkumu zetusanga okuli obuli bw’enguzi n’ebirala nga byetaaga abakulembeze abewaddeyo bwekityo mbasaba mwe bannalotale okutendeka abaana abawala n’okubawa obusobozi okwanganga okusomoozebwa kwebasanga mu bitundu gyebabeera,” Nnabagereka bweyasabye abakyala abaliko webatuuse okuyamba ku bannabwe.\nOmukolo guno gwategekeddwa wansi w’omulamwa ogugamba nti ‘Balancing for better’ (okwenkanyankanya olw’obulungi bwa buli muntu) era Omukyala Carol Muyoka-Munnamateeka eyabadde omwogezi ow’enjawulo ng’ono nzaalwa y’e Kenya yasabye abakyala okukuza abaana abalenzi mu ngeri y’emu ng’abaana abawala kuba mu kino bakukula nga tebayisa maaso mu baana bawala, okulwanirira n’okutumbula ensonga z’abakyala zakwanguwa.\nPulezidenti wa lotale ya Kampla- Naalya, Denis Jjuuko yategezezza nti emyaka 30 abakyala gyebamaze nga bagasse ku lotale gisitudde nnyo ekitongole kino kubanga bamalirivu era nga kibeera kikulu okubasiima mu kiseera ng’ensi ejjaguza olunaku lw’abakyala.\nAbakyala abasukkulumye ku bannabwe mu bintu eby’enjawulo basiimiddwa olw’obuwereeza bwaabwe n’ebirabo nga Ruth Nvumetta Kavuma omutandisi wa Forum for African Women Educationalist (FAWE) yasiimiddwa mu kkoowe ly’obukulembeze, Gerry Opoka owa Soul Fitness Ltd yeyasinze mu kkoowe ly’obuyiiya ate Vivian Kityo owa Wakisa ministries n’asinga mu kkoowe ly’obuwereeza eri abantu.\nKatikkiro Charles Peter Mayiga yetabye ku kijjulo kino nategeza nti enkungana bweziti nnungi mu kutendeka n’okulambika abakyala era kyakubeera kyangu okubitunulamu okulonda abawereeza abakyala. Oluvanyuma yakwasizza Muyoka ekirabo ekyamuwereddwa.\nAbatumbuzi b’ensonga z’abakyala okuli Victoria Ssekitoleko- omukugu mu by’obulimi,Ritah Opondo ng’ono yakulira ekibiina ky’abakyala-UWONET ne Phyllis Kwesiga ng’ono wa KK Consulting Architects (mukubi wa pulani),mu kukubaganya ebirowoozo basabye kaweefube akolebwe buli mwana muwala atwalibwe mu ssomero ng’eno gyebajja okuyigira eddembe lyaabwe ate n’okwekiririzaamu nti buli kikolebwa ku nsi bakisobola.


2 Bassekabaka 2:2,Yoswa 3:15,Luusi 1:16 LCB - Eriya n’agamba Erisa nti, “Sigala - Bible Gateway\n2 Bassekabaka 2:2\n2 Bassekabaka 2:2 Endagaano Enkadde nʼEndagaano Empya (LCB)\n2 Eriya n’agamba Erisa nti, “Sigala wano, ŋŋende e Beseri[a] Mukama gy’antumye.” Naye Erisa n’amuddamu nti, “Mazima nga Mukama bw’ali omulamu, era nga nawe bw’oli omulamu, siireme kugenda naawe.”\nAwo ne baserengeta bonna e Beseri.\nYoswa 3:15 Endagaano Enkadde nʼEndagaano Empya (LCB)\n15 Omugga Yoludaani gwanjaala mu kiseera eky’amakungula kyonna. Mu kiseera ekyo bakabona abasitudde Essanduuko we baalinnyira ebigere byabwe ku Yoludaani.\nLuusi 1:16 Endagaano Enkadde nʼEndagaano Empya (LCB)\n16 Naye Luusi n’amwegayirira ng’agamba nti, “Tompaliriza kukuvaako, wadde obutakugoberera, kubanga gy’onoogendanga, nange gye nnaagendanga, gy’onooberanga, nange gye nnaaberanga, era abantu bo be banaabanga abantu bange, era ne Katonda wo y’anaaberanga Katonda wange.